
This book is about the origin of the Nzemas, the 
_ Nzema Language itself, how it was developed, changes 
that have taken piace so far in the Language, how the 
Language was reduced to writing, the formation of 
the Nzema Literature and Cultural Association in 1933, 
and titles of books that have been written since the 
Language was reduced to writing. In other words, 
the book treats the History of the Nzema Language. 

MUKENYE 


Anee nwo mgbanyidweke nwo buluku ehelele ye 
esesebe; ye chelele enla aze fee ze, noko akee yeluolua 
nu dedee yebo modenle yehele Nzema Anee Ne Anwo 
Mgbanyidweke nwo buluku ehye. 


Yebole mgbanyidweke ne abo wo eleka moo Nzema 
ne mo vi rale nee ke oyele moo bevelele Nzema Nzema 
la. Ngakyile moo rale anee ne anu toonwo kodwu meke 
məə bekabo > bo beanyia Nzema cheledenle ne toonwo 
moo dwu Nzema Anee Nee Maandee Fane ne eyele nwo 
la amuala wo nu. Nzema mbulukuhelele molebebo 
dedee moo badwu evole apenle ko eya ngonla abula- 
suu nee nsa (1973) ne anu la amuala wo nu. 


-Saa ekenga buluku ne na enwu debie bie wo nu na 

€ nee ye enye adwenle a enee bo modenle na kele ye 
amaa saa bewie buluku ehye to na yeka ke yeye fofole 
a yéava wo adwenle ne moo wozuzu wohile ye la yea- 
wula nu. | 

Meye Ym. R. S. Blay moo anree le Ndenebuavole 
wo Arane Kooto Kpole ne anu la, yee Selevole Kpa- 
nyinli J. Amihere Essuah moo de Takolade/Sakunle 
la, nee Ym. A. Q. Kyiamah moo yele Arane gyima 
dedee na yeye kpanyinli la ati yekpone gyima la mo 
wo moale moo bevale beboale me wo Nzema Anee nee 
Maandee Fane ne eyele nwo mgbanyidweke ne anwo 
la anwo. Meye Ym. J. Y. Ackah, moo anree le Awiane 
Sukunwio anzee Sekondile Sukulu ne azo kpanyinli 
la mo wo moale moo odaye ovale oboale me wo Nzema 
ne mo eleka moo bevi berale la anwo mgbanyidweke 
ne anwo. Be mo somaa. 


PARKA 


EZUKOALEDEE 1 
€LEKA MOO NZEMA NE MO VI RALE LA 


Momoane kpale kpale ne enee Nzemama ende Nzema 
maanle ne moo kekala bede nuhua la anu. Kemb ka- 
kile ne se la, menli moo ene befele be Nzemama la 
anreé nee Nzandele ne mo nee menli gyene gyene doo- 
nwo a de Esele Kpole ne moo befele ye Sahara €sele 
ne la anu a. Sahara €sele zohane moo yeledi ye edweke 
la wo Abibile Maanle ye Solo nehane. Menli moo ene 
yefele be Nzemama la nee be gonwo mo doonwo de- 


nlanle Sahara €sele ne anu wo ahomeka nee anzodwole 


nu 


Kakile ne se, wo evole keye apenle nwio ne anu kolaa 
na beawo Jesus Christ (2,000 B.C.) la, munzule edweke 
bole ð bo ke osisi Sahara €sele ne anu. Ezule ne moo 
deba ne to Esele ne anu la akee nzinlii gyakyile edole. 
€hye ati, enee akee menli ne ennyia nzule enno na bea- 
nyia alee beali. Nzule kosoti sesanle. Edua alee a onye 
kpale. Ehone nee sane rale dedee manle >bole menli 
ne mo anwo Zo. 

Meke moo munzule edweke chye mo elesisi la amua- 
la enee menli ne mo modo ene befele be Nzemama la 
boka menli moo enee elenwu nyane wo Sahara €sele 
ne anu la anwo. Nzinlii menli ne mo bole > bo ke betu 
beahodenla fiemgbole ne moo befele ye Savanna la anu 
amaa beanyia alee beali na beanyia nzule beanlo. Be- 
dule behodenlanle eke ne la behyele eke ne kpale. Be- 
hodenlanle Savanna fiemgbole ne anu la behyele maa- 
nle mgbole nsa. Maanle ne moo belumuale behyele la 
a le Ghana. Moo doa ye la a le Mali, yee moo to zo 
nsa la a le Songhai. | 

Menli ne nee menli moo ene befele be Nzemama la 
denlanle Savanna fiemgbole ne anu ahomeka nu hyele 

kpale. Nzinlii Ngenlamoma (Arabs) moo bedabe beluo- 
lua nu ke bekponde azele kpale zo beadenla la fofole 
be afunlumu ne md anwo ZO doale menli ne mo mə) 
edu eradenla Savanna fiemgbole ne anu moo menli 
moo ene befele be Nzemama la boka nwo la nee be 
honle. Menli ne mo beme benle afunlumu ne mo moo 
befa beko la bie la ati beangola Ngenlamoma (Arabs) ne 


2. 

Konle konle ne moo Ngenlamoma (Arabs) ne mo 
vale doale be la manle bevile Savanna fiemgbole ne 
anu bedule ke bekadenla kpokemile nu amaa Ngenla- 
moma (Arabs) ne mo angola anva be afunlumu ne mo 
andoa be be nee be ango bieko. Kemo beze la, afunlu- 
mu ne mo anwo enye nde kpokemile nu kemo be nwo 
si ye nde wo fiemgbole nu la. €hye ati, saa bewo kpo- 
kemile ne anu a Ngenlamoma (Arabs) ne mo enrehola 
nee be enreho ke deba ne la. 

Menli ne mo moo menli moo ene befele be Nzemama 
la boka nwo la diale dedee ke bekadenla kpokemile nu 
la eleka moo behovindele la a le Takyiman moo wo 
Abonlo maanle ne anu la. Behyele be maanle kpole 
ko na bedonle maanle ne duma, “Bono Empire.” Nzi- 
nlii, olua konle konle it, menli ne kpakyekpakyele be 
nwo.Bedele bekpondenle. Ekpunli ne moo befele be 
Nzemama la bokale menli moo dele kpondenle la anwo. 
Menli ne mo moo radwule Nzema maanle ne anu la a 
ene befele be Nzemama la. Meke zohane anu enee awie 
biala ende Nzema maaale ne anu. 

Kakile ne kile ke, sonla məə lumuale lile belem- 
gbunli wo Nzema Maanle ne anu la a le Nana Kerma 
Kpanyinli. Meke zohane anu enee benvele Nzema ne 
mo Nzema. Bele menli ekpunli ala. | 

Kakile ne se ke, meke moo menli ne vi Takyiman 
m wo Abonlo Maanle ne anu la kazande la amuala 
enee menli moo ene befele be Nyenda, Anyinli, Evaloe, 

Adwomolo nee Egila la boka be nwo. Meke moo ekpu- 
nli ne moo ene befele be Nzemama la dule be bo wa 

Takyiman la enee benvele be Nzema, kemo melumua 
meha la. Dee moo 9 ti bevelele be Nzema la a meba- 
hilehile nu meahile be la. 


Kakile ne kile ke, meke moo menli ne ba na bera- 
dwule eleka moo ene befele ye Nzema maanle la anu 
la enee akee menli ne mo anwo anzo ke deba ne moo 
bevile Takyiman la. Menli ne mo ko bizale 9 gonwo 
mo ke, “Na ye menli doonwo ne moo yedule ye bo wo 
Takyiman la bie mo wo ni moo akee ye nwo anzo £?” 
Menli ne mo moo be nee be lua la anu ko buale nwole 
ke, “Menze-ma”. “Menze-ma” ne le Anyinli anee. J 
bo a le ke, “Menze”. “Menze-ma” ne moo renya ne 
Sg la yemə a bedede ye dedee moo ene yeye “Nzema"' 
a. 

Kakile ne bieko se, meke moo menli ne mo məə 
nuhua ne mo moo ene befele be Nzemama la boka nwo 
la vi Sahara Esele ne anu dule la bevele doonwo wo edia- 
le nu. Moo bedule behodenlanle Savanna fiemgbole ne 
anu la enee bewie fe bokoo. Nzinlii moo Ngenlamoma 
(Arabs) eza vale konle konle doale be na bediale dedee 
beradwule Takyiman la enee evele evele ngome emmaa 
bengola be nwo so. Konle konle ti eza bevi Takyiman 
bezandele. Meke moo ekpunli ne moo ene befele be 
Nzemama la vi Takyiman dule beba la enee saa awie 
nee be yia na obiza be ke bevi ni a, nyelebenloa moo befa 
beye > nloa la a le ke, ‘Menze-ma”. Besulo ke saa bekile 
awie mo eleka moo bevi beleba la a saa eza bekeva 
konle bekedoa be a benze. “Menze-ma” ne moo menli 
ne mo hanle la a beha dedee moo ene befele menli ekpu- 
nli zohane “Nzema" la. 


EZUKOALCDEE 2 
NZEMA ANE€ NE 


Nzema le anee məə beka ye wo Ghana Senzendoles 
maanle nu a. Alumua ne enee menli moo ka Nzema 
anec ne la a le menli moo wo Sanwoma toonwo m22 
ko Ghana nee Fenlanze ewene ne azo la. Awie biala 
moo vi Nzema la befele ye Semanli. Saa bewole wo 
Ngenla o, saa bewole wo nienwu eleka o, suzu amgba 
ala moo £ nli anzee € ze le Semanli la enee okile ke, 
edawo cle Semanli. €bo ye Sanwoma toonwo moo ko 
Ghana nee Fenlanze ewene ne azo la befele ye Nzema. 
Nzema anee ne noko odaye befele ye Nzema. 


Deba deba kpale ne enee menli doonwo ne ala enva 
Nzema envele Nzema maanle ne. Bevelele ye Appo- 
lonia. Duma ko ne ala a la Benyinli arane ne azo la. 
Alofole kosoti velele ye Appolonia. Ene nee ene ala 
Alofole ne mo bie mo tefele ye Appolonia. Nzema mbu- 
luku doonwo bole > bo ke befinde gua zo la yee akee 
Alofole nee Ghanama nee menli gyene gyene bole 9 
bo ke befele Nzema maanle ne Nzema a. Deba ko ne 
ala enee anee gyene gyene moo zuozua Nzema moo 
le ke Nvande la fele Nzema maanle ne Amihyia, olua 
Maanle Belemgbunli Amihyia moo bole modenle Nzema — 
maanle ne anu na ye nganee hole moa la ati. 


Saa eba Nzema senzendudulee bokoo a cbato Azule 
Siane ne, yee saa eko ye senzendolee noko a ekoto 
Azule Tanoe ne. Saa eko ye nyiake a ekoto nyevile, yee 
eko ye solo a ekoto kpoke. 


Deba deba kpale kpale ne enee Nzema ne mo anzo. 
Meke moo bedianle Ghanama wo evole apenle ko eya 
ngonla abulanwio nee ko (1921) ne anu la enee Nzema- 
ma endwu apenle apenle abulanla (40,000). 

Momoane enee Nzema maanlė nu ale a bea Nena 
anee ne a. Benga bie wo eleka 8yene biala wo Ghana 
maanle ye anu. €hye kile ke, saa evi Nzema maanle nu 
na ebadwu Sanwoma a enee Nzema anee ne cha € nzi 
nehane. 


Sukulu moo wo €valoe nee E ila nee 
Andenrenle, Kpulisi nee Akatakyi mo AA 
Nzema. Olua ehye ati, ene eko eleka zehae mo a ete ke 
beleka Nzema anee ne. Beka Nzema anee ne wo Bolofo 
nee Nsanye (€valoe azua mgbole ne mə ene); beka 
Nzema wo Apatem (Adwomols sua kpole ne) yee beka 
ye wo Bameango (Egila sua kpole ne). | 


Gualile odaye omaa anee tele. Kemo yeze la, Nzema- 
ma kulo gualile, yee gualile ne noko te Nzema maanle 
ne anu a bedi ye a. Bedi ye wo Nvande maanle nu, 
Wasa maanle nu yee Nzandele maanle nu. Nzema 
ne mo dodnwo noko mao angola gua di la hole Asama- 
nye, Aboso, Takoa, Bonaye, Bogoso nee Oboase nee 
Babianeha hoyele manyese gyima. Nzema ne mo moo 
hole gualile nee gyimayele wo maanle zehae mo anu la 
anva be Nzema anec ne anvea. Bekulo be anee ne la 
ati dahuu biala behanle. Behanle Nzema anee ne be- 
hilele menli moo benle Nzemama na be nee be de la 
amaa dlua zo menli zohane mo anu doonwo kpale dele 
Nzema anee ne. 

Saa menrebo adale a anree mese menli moo wo Takoa 
nee Asamanye nee Aboso mo la saa ebu be nuhua nsa 
a nuhua ko te Nzema anee ne, yee eza bekola ye ka 
bokoo. Saa ebu menli moo wo azua zehae mo azo la 
anu nwio noko a anree saa menrebo adale a anree mese 
nuhua foa ko te Nzema anee ne na emomu, ye ehanle 
yee bengola ye ka a. 

Gualile maa ngakyile doonwo ba anee nu, zohane ala 
a Nzema anec ne de a. Bese saa € nee Amo Aka sia 
a esia ezukoa dades. Saa ele Semanli na € nee Nvan- 
dema anzce Nzandelema sia a ke okeye biala la kyese 


efa debie efi be eke ne. 

Memaa wo ndonwo amaa moo melemeka la woalie 
woali. Momoane kpale kpale ne enee dokoe ne moo ene 
yefele ye pelete la enee befele ye tafeleboto. Edwekekpo- 
ke “pelete” ne vi Nrelenza anee ne anu. Nrelenzama fele 
pelete “plate”. Kemo yengola edwekekpoke “plate” bo 
la yee yeye ye pelete dedee moo ene yeha eke ne a. Ene 
momoane duma kpale ne mao befele ye tafeleboto la 
asee ewie minli minlimenla. 

Debie bieko moo ene ye duma asee ewie minli la a 
le senle sua moo ene yefele ye egyaade la. Edwekekpoke 
“egyaade” ne vi Nvande. Bie a le egya moo ene yeteka 
na eza yeka “papa” yeboka nwole la. Edwekekpoke 
“papa” ne vi Nrelenza anec ne anu. Deba ne Nzema 
ka “mo”. Ezianle moo ye nee Nvandema ezia dedee la 
ati ene yeka “ase” yeboka “mo” ne anwo. 

Debie ko bieko moo emaa Nvande nee Nzandele 
edwekemgboke doonwo era Nzema anee ne anu la a 
le ke, momoane, enee Azelevoleoma moo wo Nzema 
asone asone moo le Katelek, Wesene anzee Nzema Asone 
(Angelekan) anu la biala enle Semanli. Nuhua ne moo 
onle Fandenli la enee ole Sandenli. Moo enle Sandenli la 
enee Nyendanli >. Be edwene moo behilele la amuala le 
Nvande anzee Nzandele edwene ngome. Asone anzee 
nzelele moo behilele wo asone azua ne mo anu la amua- 
la le Nvande anzee Nzandele nzelele ngome. Nyamenle 
Edweke ne moo behanle ye wo asone sua nu la amuala 
Nvande anzee Nzandele nu a behanle ye a. €hye mo 
amuala hanle Nzema anee ne na omanle Nvande nee 
Nzandele edwekemgboke ne mo bie mo rawolole Nzema 
anee ne anu. 

Kemo bewo kakula a oye dedee onyi la, zohane ala 
yee anee noko nyi a. Dee ne bie wo eke ne a Nzema 
maanle ne kabo > bo la enee bie enle nu. Saa nzinlii 
ninyene zohane mo bie ba maanle ne anu a enee ye 
duma ne moo befa befele ye la a yedaye yefa yefele ye 
a. Bie a le Riledio (radio), Wayeles (wireless set), Late- 
lek (electricity), Bolo (ball), Kyengya (record changer), 

Televihycn (television), Pene (pen), Wate (w - 
fuu (telephone), Tengilame (telegram), ve ae an 
nee bie mo doonwo moo menrehola be aluma bobo la 
Ninyene ehye mo amuala emaa Nzema edwekemgboke 
ne mo €zo. Ehye emaa Nzema anee ne elenyi kpale kpale. 
Meke bie moo eraze cho la, enee Nzema anes ne 
beka ala na bengele. Mele zohane anu, enee Nzema 
mgbavole nee be mbelera nee be mgbanyinli ko kosu- 
koa Nvande anee ne egengale nee ye chelele wo asone 
sua nu wo Mole Mole. Nvande egengale nee ye chelele 
a bezukoale a, oluake, kemo yelumua yeha la, mele 
zohane anu enee Nzema anee ne bengele, yee menli 
moo kilehile asone anzee gyigyi asone ne mo ati la le 
Nvandema nee Nyendama anzee Nzandelema. 


Wo evole keye apenle ko eya ngonla abulanwio 
(1920) ne anu enee Nzemama doonwo elenyia chulole 
ke owo ke bekele Nzema anee ne na begyakyi Nvande 
egengale nee ye chelele ne wo Nzema maanle ne anu. 
Orale ye zehae la enee akee eko sukulu eke ne ala a 
enee bebo > bo ke bekile wo Nzema ne egengale nee ye 
chelele. Kemo enee Nzema mbuluku enle maanle ne 
anu na eza kilehilevolema ne mo amuala le Nvandema 
la ati omanle Nzema ne moo owo ke eko sukulu nretee 
ne ala a bekile wo la yele evele. Nvande kilehilevolema 
ne mo hulole ke bekehile Nvande anee ne wo sukulu, 
oluake, bende Nzema yee saa bete bobo a benrenyia 
Nzema mbuluku moo befa bekile ngakula ne mo a oye 
boe a. 


13 


EZUKOALEDEE 3 
NZEMA €HELEDENLE NE 


Mele bie dwule zo la enee mboloba moo bele Nzema- 
ma la enwu ye wienyi ke, saa beambo modenle bean- 
nyia chulole wo Nzema anee ne anwo amaa olua zo 
beabo modenle beahele a enee okile ke, Nzema anee ne 
ewie amgbote to bokoo. Semanli aboloba biala nee 5 
gonwo yia a enee be edweke moo beka la a le ke, owə ke 
bebo modenle na bepe adenle bie anu amaa Nzema 
anec ne aye anec moo odaye bekele a. 


Mboloba zohane mo dwenlenle nwole la enee ole 
kpale ke befa be adwenle beto anee gyene gyene moo 
le ke Nvande moo bekele la cheledenle ne mo anwo 
amaa beanyia Nzema eheledenle ne moo le “a b d” la. 


Mboloba ne mo yele dedee la benyianle Nzema che- 
ledenle ne anzee “a b d” ne amaa olua zo beahola bea- 
hele Nzema anee ne. Nzema eheledenle ne moo meke 
zohane behelele la a le ehye ma:— 

abdeeighiklmnnoopystuvw 
y Zz. Bewo nwole dedee la yeangye biala yee beyele ehe- 
ledenle “y” ehye wo cheledenle ne mo anu a. Meke moo 
beteyele cheledenle chye “y” la enee saa bekele edweke- 
kpoke “rale” nee “raale” a bekele ye “yale” anzee 
“vaale’’. 

Mboloba ne mo wo eheledenle chye “y”? anwo dedee 
la nzinlii behakyile ye beyele ye “y”. Ehye kile ke enee 
Dékade Tale” nee “‘raale”: a: bekele be “yale” nee 
“yaale". Moo evole apenle ko eya ngonla abulasa nee 
nnu (1935) ne kawie la enee eza beye cheledenle “y” 
ne eke ne. Eheledenle moo bevale belile 9 bo zo ne la 
a le “r? moo ene nee ene ala yetede ye wo cheledenle 
ne anu la. “R” ehye moo yeledi ye edweke la bembo 

e Ka bebo = wo Nrelenza nu la. Saa ebo a emaa e€ 
afinlima ne ati ne zo na eye ye 
- T ye ye ke asee elekpudwu 

Meke ehye moo yeledi ye edweke la enee cheledenle 
moo beta be zo nwio nwio noko be ebole Je ngoko la a le 
chye mo: tp kp db gb hy ny ky gy kw tw dw yee hw. 
Mele ango bie yee beyele “db” nu a. Meke moo enee 
beteyele “db” ne la enee saa ekele “amgbee” a ekele 
ye “amdbee”. Ene “db” enle Nzema eheledenle ne anu 
bieko. 

Wo evole apenle ko eya ngonla abulasa nee motwe 
(1938) ne anu moo Selevole Kpanyinli J. Amihere 
Essuah moo ene de Takolade la kele “Nzema Edweke- 
mgboke €heledenle” ne la yee bepele “kw” ne noko anu 
bevile Nzema eheledenle ne anu a. Meke zohane anu, 
enee Selevole Kpanyinli Essuah tebo Amisano moo 
zua Daalo la olesukoa Selevolelile. Meke moo enee bete- 
pele “kw” ne anu la enee saa bekele “ezukoa" a bekele 
ye “ezukwa”. Ene “kw” ne edd nzule nu. 


EZUKOALEDEE 4 
NZEMA MBULUKUHELELE MOLEBEBO 


Moo Nzema eheledenle ne etewiele munli di la yee 
Nzema mboloba mgbanyinli bole ə bo ke bekele Nzema 
mbuluku a. Mboloba zehae mo moo melemedi be edweke 
la ko a le Ym. Frank Couloo Ainooson ms vi Aziema 
na meke zohane anu ode Bogoso la. Ye buluku ne moo 
ohelele la befele ye “Nzema Primer”. Ohelele buluku 
ne wo evole apenle ko cya ngonla abulanwio (1920) 
ne anu. €hye kile ke, meke moo Nzema mboloba nyia- 
nle chulole wo Nzema ne anwo na beyele ke bebo 
modenle amaa beahele Nzema ne la yee ohelele ye 
buluku chye a. Ye buluku zohane moo befele ye “Nzema 
Primer” ne moo le Nzema Molebebo Buluku la le mu- 
kele bulu nee motwe (18). 


Ym. B. B. Anaman moo vi Adoabo la odaye ovale > sa 
ohelele ninyene nwio ke omaa beava beaye mbuluku. 
Mbuluku ne mo ko a le “Child’s Primer of the Nzema 
Language” anzee Kakula Molebebo Buluku moo fale 
Nzema anee ne anwo la. Ko ne noko a le “English- 
Nzema Manual” anzee Nrelenza nee Nzema buluku. 


Meke moo Ym. B. B. Anaman wiele > sa fa kele ye 
mbuluku ne mo la ovale be omanle Komihyena Kpanyi- 
nli ne moo enee nea Ghana Senzendolee maanle ne azo 
la. Komihyena ne noko vale manle Ghana moo deba 
ne befele ye Ezukoa Maanle la Nwoma Adekilevole ne. 
Ghana Nwoma Adekilevole zohane boka mgbanyima 
moo Arane dule be ziele eke ne ke benleenlea Ghana 
Anee Anee ne mo anwo cheledenle ne mo anu la anwo. 
Mgbanyima zohane mo gyima titili moo owo ke beye 
la a le ke, owo ke beneenlea anee anee ne mo chelede- 
nle ne mo anu na beyeye nuhua ne moo engyia la befi 

cheledenle ne mo anu. Ehye kile ke 
cheledenle ko moo gyi eke maa cheledenle ı ma Ė siais 
ne le ko wo Anee Anee ne mo anu Ja. io 

Ghana Nwoma Adekilevole ne m5 
ndolee Maanle nu Komihyena ne vale any eee 
man mbuluku nwio ne moo ovale 9 sa shelele la 
gmanle ye la noko vale manle Ym. C. W. Welman moo 
anree le ye Maanle ye anu Edweke nwo Kelehelevole 
ne. Ym. Welman zohane a le mgbanyima ne mo moo 
Arane dule be ke benleenlea Ghana Anee Anec ne 
mo anwo eheledenle ne mo anu la ebianutenlavole a. 

Moo Ghana Senzendolee Maanle nu Komihyena ne 
fa Ym. Anaman mbuluku ne mo amaa Ym. Welman 
la edweke moo ohanle ozole zole la a le ke, Nzema Anez 
ne le Anee bie moo beka ye wo Azule Siane ne anwo 
toonwo ko Ghana nee Fenlanze ewene zo a. Ose saa 
Arane soa bedabe Alofole ne mo wo Nzema maanle 
nu a bennyia awie moo ye be nloa azo a, 9 ti ommaa 
gyima ne engo zo. Nzemama ne mo anu doonwo ende 
Nrelenza Anee ne la ati saa beko Nzema nehane a 
omaa befe doonwo. Ohanle ozole zo ke, saa obo 
modenle na omaa bedie beto nu na beye Ym. Anaman 
mbuluku nwio ne moo ovale ə sa ohelele la a obaye 
moale, nvasoe nee salee yeamaa Nzema maanle ne nee 
Arane. 

Mbuluku bieko moo Ym. B. B. Anaman helele la a 
le “Nzema Nee Alofole Buluku Sanve” yee “Testament 
wo Nzema nu.” Bieko moo ohelele la a le “Nzema Komii 
Alumua Buluku”. Evole apenle ko eya ngonla abula- 
wio nee nsia (1926) ne anu a “Nzema Komii Alumua 
Buluku” ne vi mbulukuyele milahyinli nu vindele gua 
zo a. Buluku bieko moo Ym. Anaman vale o sa helele 
la a le “Nzema Nu Nyamenle Ayeleyele Edwene”. 

Kemo yelumua yeha la, Nzema mgbanyima doonwo 
nyianle adwenle bie ke, saa beambo modenle beangele- 

ele Nzema mbuluku beammaa Nzemama anzukoa ye 
egengale nee ye ehelele a Nzema Anee ne enrehola nyi 

ko anwuma. Oba ye zehae a enee okile ke, Nvande ne 
ala a owo ke besukoa ye egengale nee ye chelele wo 
Nzema maanle ne anu a. €hye bamaa Nzema Anes 
ne awie amgbote to boko. Nyilale cha Nzema mgba- 
nyima moo hwinle be ti anwo chelenra dedee moo slua 
zo Nzema Anee ne ando nzule nu la. 


Meke moo Ym. Anaman kava 9 sa ahele ye mbulu- 
ku ne mo la enee Ym. S. D. Kofi elumua eva 5 sa ehele 
buluku ko. Buluku ne duma a le “Appolonia Reading 
and Spelling Book”. Kemo yelumua yeha la, momoane 
enee menli doonwo, bobo Alofole ne mo, fele Nzema 
“Appolonia”, o ti a Ym. Kofi vale duma “‘Appolonia” 
ne donle ye buluku ne a. 


Dee moo > ti bedonle Nzema maanle ne duma “Appo- 
lonia” la a le ke, duma moo Alofole ne mo vale donle 
Benyinli arane ne moo bezile la a le “Appolonia”. Meke 
zohane enee Benyinli arane ne a le debie kpole moo hyia 
na Alofole eye ye wo maanle ne anu a. Ehye ati ke eka 
“Appolonia” la enee awie biala eva ye adwenle cho 
Benyinli arane ne azo. €yeka ati a amaa Alofole ne mo 
velele Nzema maanle ne “Appolonia” a. 


Kemo yelumua yeha la, Ym. S. D. Kofi buluku ne 
moo ovale ə sa ohelele la befele ye “Appolonia Reading 
and Spelling Book”. Menli moo manle Ym. Kofi helele 
buluku chye la a le Adoabo Mole Sukuluma ne mo. 
€hye mo amuala kile chulole moo Nzemama nyianle 
ye wo Nzema Anee ne anwo la. 


Wo meke zehae anu, enee Nzema eheledenle biala 
mə eb a cba e bonyi wo nu la owo ke efa sekelenes 
ehye “"* eto eheledenle zohane ati zo. Okile ke, ehe- 
ledenle biala moo beva bedo ə ti zo la ekenga na ekodwu 
eke ne a owo ke ebo e bonyi. Ndonwo a le “hanle”. Owo 
ke ebo e bonyi wo “a” ne anwo. 


Eza ko noko moo enee wo eke ne la a le ke, cheledenle 
biala m ebo a etwe nu la owo ke efa “—” eto cheledenle 
ne ati zo. Ndonwo a le “ahye o”. Emomu, ninyene 

ce sekeleneé NWI9 ehye mo “i” yee “—” ene yengele 
ae er ne mo biala ati zo. Ene yekele es 

e g ye Oi 
i “Wo evole apenle ko eya ngonla abulanwio nee nnu 
(1925) ne anu, Ym. C. W. Welman moo le nwoma nu 
„modinli (M.A.) na anree ole Ezukoa Maanle ye moo 
ene befele ye Ghana la anu Edweke nwo Kelehelevo- 
je na eza anree ole mgbanyima moo Arane dule be ke 
penleenlea Ghana Anee Anee ne mo anwo cheledenle 
ne mo anu la ebianutenlavole ne helele buluku bie. 
Befele buluku ne “Preliminary Study of the Nzema 
Language”. Buluku ne le mukele eya ko bulu nee nsa 
(113). Ofale Nzema Anee ne anwo. Nzema wo nu yee 
Nrelenza wo nu. 


EZUKOALEDEE 5 
NZEMA ANEE NEE MAANDEE FANE 


Wo evole apenle ko cya ngonla abulasa nee nsa 
(1933) ne anu, Nzema mboloba mgbanyinli dwenlenle 
nwole dedee la enee ole kpale ke bete Nzema Anee nee 
Maandee ne anwo Fane. Befele Fane ne, “Nzema 
Anec Nee Maandec Fane”. Sonla moo lumuale yele 
Fane ne kpanyinli la a le Ym. R. S. Blay moo anrec 
le Loya na nzinlii oyele Ndenebuavole wo Arane Kosto 
Kpole ne anu la. 

Ninyene moo Nzema Anec Nee Maandee Fane ne 
vale ziele 9 nyunlu ke oye la a le ke, bekponde ke bebo 
modenle na betende bekile Nzemama na besi be adua 
bemaa bekele Nzema mbukulu amaa Nzema Anee ne 
aho > nyunlu. Debie moo to zo nwid moo gyi Nzema 
Anec Nee Maandee Fane ne anyunlu la a le ke, be- 
kponde ke Nzema maandee ne mo nuhua ne moo enle 
kpale la bekakyihakyi be muala. 


Maandec zehae mo moo yeledi be edweke la bie a le 
kunlavolelile moo saa edi a enee edanle sinli ko ala a 
kunli ne anzee yele ne fa pe o bo la. Kemo yeze la, saa € 
hu anzee € ye wu na skeda edanle kpale moo bo sinli 
ko na otela e gyake kpoke la a enee ahenle moo ewu 
la mbusua ne nee awie mo gyene se asee € ye ne anzee 
€ hu ne moo ewu la engyia wo, yemoti a elebo abofo a. 

Mgbanyima moo lumuale bole Nzema Anee nee Maa- 
ndee Fane ne abo la a le chye mo:— 

Ym. R. S. Blay a le Ebianutenlavole a. Ene nee 
ene ala otede Ebianutenlavole. 

Ym. F. C. Ainooson a anree le Ebianutenlavole 
Boavole nee Kelehelevole Kpanyinli a. 

Ym. B. B. Anaman a le Gya Neavole a. 

Mgbanyima məə bole Nzema Anee Nee Maandee Fane ne abo la ene. Menli məə dede aze la (bə 

ye bene zo): Selevole S. D. Bervell (yewu), Selevole J. N. Armah, Loya R. S. Blay; Selevole S. E. 

Quarm (yewu); Selevole Kpanyinli J. A. Essuah. Menli məə gyigyi nzisi la (bo ye bene zo): 
Selevole Eshun, Ym. F. C. Ainooson (yewu); Ym. J. Erzan Essien (yewu): Ym. A. Q. Kyiamah. 


Dkt. Kwame Nkrumah 

Ym. A. O. Kyiamah 

Ym. S. D. Bervell 

Ym. W. G. Essien 

Ym. Erzan Essien 

Selevole A. N. Armah 
Selevole S. D. Quarm : 
Ym. A. C. Adjobiah Yankey. 
Ym. S. D. Kofi 


Selevole Kpanyinli J. A. Essuah odaye orabokale 
Nzema Anec nee Maandee Fane ne anwo wo evole 
apenle ko ya ngonla abulasa nee motwe (1938) ne 
anu, wo meke moo enee yeha ye evole nna na yeawie 


Selevolezukoale ne sukoa wo Amisano moo zua Daalo 
la. 


Ym. F. C. Ainooson yele Kelehelevole Kpanyinli de- 
dee yee nzinlii bevale gyinlabele zohane bemanle Dkt. 
Kwame Nkrumah a. Ovi Dkt. Kwame Nkrumah anwo 
zo la sonla bieko moo yele Kelehelevole Kpanyinli la 
a le Ym. A. Q. Kyiamah. | 

EZUKOALEDEE 6 
NZEMA €HILEL€ WO SUKULU 


Meke chye mo amuala anu enee saa kakula biala 
ko sukulu a bekile ye Nzema Anee ne, yee debie biala 
moo bekile ye la beka Nzema a befa bekile ye a. 


Meke ne hole bie kpale la enee Nzema kilehilevolema 
anye ebolo Nzema Anec ne chelele nee ye egengale ne 
anwo. Arane nzinlii yele ye moo awie biala mð vi 
kilehilevole kolegyi kera la saa meke dwu məs owo ke 
beye ye sonea wo nwoma nu amaa beado ye ahatuale 
ne anu a owo ke befa Nzema Anec ne nee nwole maa- 
ndee ne anwo nwoma beboka Nrelenza nee ninyene 
gyene nwo befa beso ye benea. Saa obo modenle wo Nre- 
lenza nee ninyene gyene gyene nu na yeambo modenle 
wo Nzema Anee ne anu a enee okile ke yede yedo. Okile 
ke, ahenle anli konim wo sonea ne kosoti anu. Oba ye 
zehae a enee okile ke, ahatuale moo owo ke o sa ka ye 
la 9 sa enreha ye. Adenle ehye azo moo Arane penle la 
manle Nzema sukulu kilehilevolema ne mo anye bolole 
Nzema Aneé ne anwo. 


Sonla moo Arane dule ye moo saa beye Nzema kile- 
hilevolema ne mo sonea ne wo Nzema nu bewie a enee 
oneenlea be Nzema ne anu onwu ke behelele ye kpale 
anzee beangele ye kpale la a le Loya R. S. Blay moo 
de Sakunle na nzinlii oyele Kooto Ndenebuavole wo 
Arane Kooto Kpole ne anu la. Semanli kilehilevole biala 
moo bekewie kilehilevolema sonea ne ye moo kebo mə- 
denle wo Nzema Aneé ne anu na eza kebo modenle 
wo Nrelenza nee ninyene gyene gyene ne mo anu la kile 
ke, yeho yedd zo moo olua zo a enee owo ke Arane to 
ye siane ahatuale ne anu a. Saa kilehilevole ne ebe ke 
kutu wo Nrelenza nee ninyene gyene gyene nu na saa 


23 


veannyia eleka yeangyinla wo Nzema sonea ne an 

a enee okile ke yeangola yeanli konim. Ehye kile į. 
Arane enredo ye ahatuale ne anu. Ahatuale deba ne ala 
a dahuu Arane tua ye a kokpula meke moo keb) m9 
denle okeho okedo zo anzee okeli konim la. 3 


Sonla bieko moo saa Arane ye Nzema kilehilevolemą 
sonea wo Nzema nu a enee oneenlea be ngelata ne ms 
anu onwu nuhua moo bole modenle la a le Selevoję 
Kpanyinli J. Amihere Essuah moo de Takolade na meke 
zohane anu owo Selevolezukoale Kolegyi ne moo w) 
Amisano moo zua Daalo la anu la. Moo owiele Selevo- 
lezukoale ne sukoa moo enee yeye Selevole la amuala 
enee odaye yee oneenlea Nzema sonea ne anu omaa Ara- 
ne a. €vole keye apenle ko cya ngonla abulanla nee nsia 
(1946) ne anu nehane yee Arane pele kilehilevolema s3- 
nea zohane anu a. 


Meke zehae anu amuala moo enee kilehilevolema ne 
mo elekile Nzema wo Nzema sukulu ne mo anu la amua- 
la enee yenle Nzema mbuluku kpale biala moo benea 
nu befa bekile debie wo sukulu a oye boe a. Kilehilevo- 
lema ne mo bedabe bekelehele Nzema wo ngelata zo yee 
benea zo befa bekile ngakula ne mo a. Emomu, mbulu- 
ku moo Katelek kilehilevolzma moo wo Nzema la 
nleanle nu hilehilele Nzema wo Katelek sukulu ne mo 
anu bokale moo bedabe behelehelele la a le “Nzema 
Katekizim Buluku” ne. Bevale beyele mbuluku moo 
bekenga ye wo sukulu a. 


Anee biala kanyi aho 9 nyunlu la enee ovi mbuluku 
doonwo məə benyia ye wo anee ne anu la. Wo evole keye 
apenle ko eya ngonla abulasa (1930) ne anu nehane, 
Katelek Selevole J. H. Van Leuven nee Awiane Katelek 
kilehilevolema ne mo helele buluku bie. Befele buluku 
ne “Nzema Primer” anzee Nzema molebebo buluku. 
Bevale be sa behelele buluku ne bewiele la Gua Katelek 


Mbulukuyele Milahyinli ne a yele ye buluku vale rale 
gua zo a. 

Wo evole apenle ko eya ngonla abulasa nee nsia (1936) 
ne anu, Selevole J. H. Van Leuven moo le Katelek Sele- 
vole na meke zohane anu ode Awiane la nee Selevole 
Kpanyinli J. Amihere Essuah moo de Takolade na meke. 
zohane anu enee olesukoa Selevolelile wo Amisano maa 
zua Daalo la nee Ym. Edward O. Kwesie nee Ym. J. C. 
Arthur moo enee bekile sukulu wo Awiane Katelek Su- 
kulu ne anu la helele buluku bie. Befele buluku ne “Nze- 
ma Nzelele, Nwoma nee Nyamenle Edweke Buluku”. 
Behelele buluku zohane bemanle Katelek Asone m29 wo 
Nzema la. Buluku zohane le mukele eya nna abulanla 
nee nsuu (447). 


Kemo meke zohane anu enee sukulu moo wo Nzema 
la enle Nzema mbuluku moo bekenga anzee besukoa ye 
wo sukulu la ati sukulu ne mo bie mo vale “Nzema 
Nzelele, Nwoma nee Nyamenle Edweke Buluku” ne yele 
Nzema egengale nee ye ezukoale buluku. 


Meke chye anu enee Selevole Kpanyinli J. Amihere 
Essuah moo enee wo Selevolezukoale Kolegyi ne moo wo 
Amisano moo zua Daalo la anu la ebo > bo ke ofa 9 sa 
yeahele Nzema Anee ne anwo mela buluku. Befele ye 
“Nzema Grammar”. Meke zohane anu enee eza yeva 9 
sa olekele “Nzema Edwekemgboke €heledenle’” ne. Sele- 
vole Kpanyinli. J. A. Essuah ze ye wienyi ke, saa bedabe 
Nzema ekyi ne moo le Nzema Anee ne anwo chulole la 
ambo modenle angele Nzema mbuluku doonwo a Nzema 
Anee ne enreli munli ke anee gyene moo bekele be la. 

EZUKOALEDEE 7 
NZEMA MBULUKU E€LESO 


Kemo yeze la, anee biala kanyi la enee ovi mbuluky 
Eza saa anee biala keho 9 nyunlu a enee ovi ye ezukoale 
moo besukoa ye kpale kpale wo sukulu la. Sukulu ne ms 
kanyia adenle na beazukoa anee ne kpale la enee avį 
mbuluku kpale doonwo moo benyia be wo sukulu ne mo 
anu la. Amaa adwenle kenlema ehye ali munli la, Sele- 
vole Kpanyinli Essuah moo enee elesukoa Selevolelile wo 
Amisano la bole 9 bo ke okelehele Nzema mbuluku 
doonwo amaa beagenga be wo sukulu moo wo Nzema la 
anu. 

Mbuluku moo Selevole Kpanyinli Essuah helele manle 
begengale be wo sukulu la a le ehye mo: “Nzema Abo- 
bale”, wo vole apenle ko eya ngonla abulanla nee ko 
(1941) ne anu. Ole mukele abulanwio (20); “Mesukoa 
Nzema 1,” wo evole apenle ko eya ngonla abulanla nee 
nwio (1942) ne anu. Ole mukele abulasa nee nnu (35); 
“Mesukoa Nzema 2”, wo evole apenle ko eya ngonla 
abulanla nee nsa (1943) ne anu. Ole mukele abulanlu 
nee nsia (56); “Mesukoa Nzema 3”, wo evole apenle ko 
eya ngonla abulanla nee nna (1944) ne anu; ole mukele 
abulanla nee ngonla (49); “Mesukoa Nzema 4”, wo evole 
apenle ko eya ngonla abulanla nee nnu (1945) ne anu. 
Ole mukele abulanlu nee motwe (58); “Mesukoa Nzema 
5”, wo evole apenle ko eya ngonla abulanla nee nsia 
(1946) ne anu. Ole mukele abulasia nee nsuu (67) yee 
“Mesukoa Nzema 6”, wo evole apenle ko eya ngonla 
ai nee nwio (1952) ne anu. Ole mukele abulasia 

Wo evole apenle ko eya ngonla abulanla (1940) ne anu, 
Ym. Frank Couloo Ainooson moo helele Nzema mole- 
bebo buluku ne moo befele ye “Nzema Primer” ne m9 

vi mbulukuyele milahyinli ne anusvindele gua ZO wd 
evole apenle ko eya ngonla abulanwio (1920) ne anų ne- 
hane la eza vale 9 sa helele buluku ko bieko. Befele bu- 
luku ne “Nyanza Aloma”. Ym. Frank Couloo Ainooson 
zohane boka mgbanyima məə bole Nzema Anes nee 
Maandee Fane ne moo kekala tebo eke ne la abo la 
anwo. | 

_ Ym. Frank Couloo Ainooson vale 9 sa helele “Nyanza 
Aloma” ne wiele la ovale omanle Nzema Anee nee Maa- 
ndee Fane ne ke onlea na omaa beya behs mbulukuyele 
milahyinli nu beye ye buluku kpale. Ovale smanle Fane 
ne la yeangye biala yee owule a. | 4 

Wo evole apenle ko eya ngonla abulanla nee nnu 
(1945) ne anu, Bolofole raale bie moo befele ye Ida C. 
Ward moo le nwoma nu amodinli na ze Abibile Maanle 
Senzendolee Maanle nu anee anee ne ms anwo edweke 
kpale kpale na okilehile ninyene wo Yunivesiti ne moo 
wo Nrelenza Abolokyi sua kpole ne moo befele ye Len- 
den la anu la hakyihakyile Nzema cheledenle ne bie mo. 
Sonla zohane bedule ye ke oranleenlea Abibile Maanle 
Senzendolee Maanle nu anee anec ne mo anu amaa 
cheledenle ne mo moo enle kpale la yeava nwole edweke 
yeahodo Arane anyunlu. 

Meke moo raale Ida C. Ward rale la ozuzule ke owo 
ke bepe Nzema cheledenle ne mo moo befele be “tp” nee | 
“db” la anu. Eheledenle moo ozuzule ke owo ke befa bedi 
be bo zo ne la a le “p” nee “gb”. Ehye kile ke, deba ne 
saa yekele awule cya a yekele ye “tpele”. Eza yekele 
“amdbee.” Meke moo ohakyile cheledenle ne la enee 
kemo yekehele “tpele” la ene yekele “pele”. Ngakyile ne 
məə omanle orale Nzema cheledenle ne anu la ati ene 
yengele “amdbee.” Ene yekele “amgbee”. 

Meke chye amuala enee menli doonwo kpale elenyia 
ehulole wo Nzema anec ne ehanle nee ye egengale nee 
ye chelele nwo. Nzema mgbanyinli nee be mgbavole nee 
be mbelera nwunle ye wienyi ke, saa bebo modenle na 

Nzema Anecs ne bekele na eza bekele nwole mbuluku 
doonwo a yee anee ne keli munli a. Ehye ati, be nuhua 
doonwo ne ala zile menli moo kola Nzema ne kele la 
adua manle behelele Nzema mbuluku. 


Wo evole apenle ko cya ngonla abulanla nee ngonla 
(1949) ne anu, Selevole Kpanyinli J. Amihere Essuah 
nee Ym. Arthur K. Mensah moo enee meke zohane anu 
le sukulu kilehilevole la helele “Nzema Maamela Ne 
Bie.” Buluku zohane kilehile Nzema maamela ne mo 
anu doonwo anu. Ole mukele abulasa nee nwio (32). Ole 
buluku moo saa ekenga a obamaa woanwu Nzema maa- 
mela ne mo bie mo a. 


28 


EZUKOALEDEE 8 
GHANA ANEE KUANE NE 


Wo evole apenle ko £ya ngonla abulanlu 

ne anu Arane bukele Ghana Anee Kuane anes Neenla. 
Adwenle moo Arane nyianle ye moo olua zo a >bukele 
Ghana Anee Kuane ne la a le ke, okponde ke beye Ghana 
anec anec ne md anwo gyima amaa anee anee ne mo ahd 
be nyunlu. Ghana Anee Kuane ne ye mbuluku nee 
adwelie ngelata wo Ghana anee anee ne mo anu. Alumua 
ne enee Nzema Anee ne emboka anes anee ne mo moo 
beye nwole gyima wo Ghana Anee Kuane ne anu la 
anwo. 


€vole apenle ko eya ngonla abulanlu nee nwio (1952) 
ne anu yee Arane vale Nzema Anee ne bokale anee anee 
moo Ghana Anee Kuane ne ye nwole gyima la anwo a. 


Semanli moo Arane lumuale vale ye manle oyele 
Nzema Ehelelz Kpanuvole wo Ghana Anee Kuane ne 
anu Ja a le Ym. Arthur K. Mensah moo anree kile suku- 
lu wo Arane sukulu nu la. 


Wo evole apenle ko cya ngonla abulanlu nee nsa 
(1953) ne anu, Ym. Arthur K. Mensah helele buluku 
ne moo befele ye “Bedie me nwora ko o!” la. Nwora a 
wo buluku zohane anu a. Ole mukele abulanwio nee nsa 
(23). 

-= Nzema mbuluku nsa bie mod Ghana Anee Kuane 
ne yele kolaa na beaye “Bedie me nwora ko o!” la a le 
Maanle Deezukoale mbuluku nsa ehye mo: “Nwoma- 
zukoale Abobole?'. Ole mukele abulanwio nee nna (24); 
“Kofi Bulu”, odaye noko ole mukele abulanwio nee nsia 
(26). Moo to zole nsa ne la a le “Koawo Tanoe”. Ole 
mukele abulanwio nee nwio (22). Mbuluku nsa ehye mo 
moo yebobo be aluma la behelele bemanle menli moo 

ango sukulu na bekponde ke besukoa Nzema ange ne 
egengale nee ye chelele la. Maanle Deezukoale mboloba 
ne mo vale mbuluku ehye mo hilehilele maanlemą 
nwoma wo azua azua moo wo Nzema la azo. 

Olua mbuluku nsa zohane azo, yee olua Maanle Dee- 
zukoale mboloba ne mo modenlebole zo Nzemama d55- 
nwo moo ango sukulu la nwunle Nzema ne kenga, eza 
benwunle ye kele. Maanle Deezukoale mboloba zohane 
mo hole namunamu nee ngamee ngamee kosoti həhile- 
hilele Nzema mgbanyinli, mrenya nee mraale, ngakula 
mrenya nee mraale moo ango sukulu la manle benwunle 
Nzema ne kenga na eza benwunle ye kele. Menli zehae 
mo anu doonwo vale Nzema ne helele be gonwo ms 
ahelata wo adenle nzi. Bie mo ene nee ene ala tefa Nzema 
tekele be gonwo mo ahelata. we. 

Wio, deba ne enee medwenle ke Nrelenza anec ne 
ala a efa ekele kelata a okola oko eleka. bie a. Amua- 
nree Nzema anee ne noko efa ekele kelata a odwu eleka- 
biala moo ekponde ke oko la. | : 

Meze Nzema mboloba doonwo moo ebe Nrelenza | 
nwoma nu kpale kpale na beho Yunivesiti bewie be- 
nyia nwoma nu amodinli, noko akee saa bekele kelata 
beanwa Semanli moo ze Nzema anee ne kenga na eza 
oze ye kele la a bekele ye Nzema nu a. Menli zehae 
mo le chulole kpole kpale wo Nzema anee ne anwo. 
Yeye menli zehae mo mo somaa. | ma 

Jye nyane, oye anwobubule ke, ekebiza aboloba ne 
bie moo le Semanli la na okeze wo ke onze Nzema aneeé 
ne kenga yee eza onze ye kele a. Oye alobole ke ekezukoa 
awie m3 anee moo le ke Nrelenza la na edawo wo anee 
ne moo bewole wo bedole nu la ekeha ke enze ye la. 
Asoo enea a onye wo anyiemgba ke enze wo Nzema 
anee ne kenga bobo na woanwu ye kele la 3? | : 

Saa woango sukulu Nzema o; saa chole ye Nzema 0, 
bo modenle sukoa wo Nzema anee ne. Nrelenza ne m9 
wozukoa ye chanle nee ye egengale nee ye ehelele la te 
Abolokyi a ehozukoale ye a. £de ye maanle ye anu a 

ezukoale a, zohane ala yee saa wo mele zo moo eko 
sukulu la saa beangile wo Nzema ne egengale nee ye 
chelele a kekala moo e nye evi la edawo ekola pi 
enwu ye bokoo a. Otekpale nwole. Kemo eze Nzema 
ne ka la ye egengale nee ye chelele ne keva siane nsa 
pe enee wowile ye nwu boko. | 

Saa wobe ke debie wo awie anee nu na enze edawo 
mumua ne wo anec ne moo nuhua a ¢ kotoa nyema 
ne la la a enee wo nwoma ne to sinli. Maa oye Wo anyie- 
mgba nee anyunlunguaze bobo ke ekeha ekehile awie 
ke womo Nrelenza nwoma a eze ye a na emomu enze 
wo sua ZO aneé ne a. Otekpale nwole. Bo > bo ene ke 
esukoa na onrehye na woanwu ye. 


Wo evole apenle ko eya ngonla abulanlu nee nna 
(1954) ne anu Ghana Anec Kuane ne helele buluku 
ne moo befele ye “Molebebo” la. Ole mukele abulasa 
(30); evole chye anu a Ym. Arthur K. Mensah helele 
ye buluku ne moo befele ye “Egya Awienze” la a. Bulu- 
ku zohane fale renya bie moo wo ye namule nu so 
ye eya, siezie ye aduma, na osuozua ye ngane la anwo. 
Renya zohane kenle ko hole Sakunle ke onze lo la enee 
"okanlea lo na ninyene moo onwunle be la anwo edweke 
a wo buluku ne anu a. Ole mukele abulanwio nee ko 
(21). Wo meke ko ye ala anu a Ghana Anee Kuane ne 
helele “Mgbonda” buluku ne la. Buluku ne fale ke 
besi beye mgbonda la anwo. Ole mukele abulasa nee 
ko (31). 

Wo evole ko ye ala moo yeledi ye edweke la anu, 
Ghana Amanecbole gyima ne helele hilehilele adenle 
moo bepe nu beto era la anu. Befele buluku ne “Ke 
gw ke esi cye wə kamaavole ne emaa ako Maanle Mela- 
lile Ayia ne anu la.” Ole buluku edebaa bie. Ye mukele 
le nna (4). 

Buluku moo Ghana Anee Kuane ne yele wo evole 
apenle ko eya ngonla abulanlu nee nnu (1955) ne anu 
la a le “€bela ebole enla aze”. Ole mukele abulasa (30). 

Wo evole apenle ko eya ngonla abulanlu nee nnu 

5) ko ye ala anu na Bolonyia Siane ne anu bem 
> i k Nzema Anee nee Maandee Fane ne hE 
ayia moo beyele ye Bolofo la abo ke Ghana Anes Kua- 
ne ne ka ekyii ye Nzema adwelie ngelata moo saa mag. 
nlema kenga a enee benwu ninyene m39 eleko zo wa 
Ghana nee ewiade anu la bie mo a. Nzema Anee nee 
Maandee Fane ne dwenledwenlenle nwole la enee duma 
moo befa beto Nzema adwelie kelata ne azo a oye bos 
la a le KAKYEVOLE. Ghana Anee Kuane ne noko 
liele duma KAKYEVOLE ne dole nu. 

EZUKOALEDEE 9 
KAKYEVOLE VINDELE GUA ZO 


Wo evole apenle ko eya ngonla abulanlu nee nsia 
(1956) ne anu na ae Munrane ne kenle abulanwio 
nee nsuu ne azo yee Nzema adwelie kelata ne moo befe- 
le ye KAKYEVOLE la vindele gua zo a. Kemo yeha la, 
sonla moo lumuale yele Nzema Ehelele Kpanuvole wo 
Ghana Anee Kuane ne anu la a le Ym. Arthur 
K. Mensah. Alumua ne enee KAKYEVOLE ne le 
mukele nna (4) ala. 

Meke moo KAKYEVOLE ne vindele gua zo la yele 
ezulole. Semanli biala enle eke ne moo yeanli feleko 
a. Ehulole moo Nzemama nyianle ye wo Nzema anee 
ne anwo la yele kpole. Bedabe moo benze Nzema ne 
kenga la bole o bo ke besukoa ye egengale amaa bedabe 
beahola beagenga ninyene moo eleko zo wo ye maanle ye 
anu nee ewiade anu la bie wo KAKYEVOLE ne anu. 

Wo evole apenle ko cya ngonla abulanlu nee nsia 
(1956) ko ye ala anu Ghana Anee Kuane ne helele 
mbuluku nsa chye mo: “Kilazinli te zvele zo”; ole mukele 
bulu nee nwio (12). Ko ne moo to zo nwio ne la a le 
‘“Egya Nyameke eleko ahokposa.” Ole mukele bulu nee 
nsuu (17). Moo to zo nsa ne la a le “Ke Abenlema zile 
zukoale ebunlu nwo edweke la”. Ole mukele bulu nee 
motwe (18). Buluku chye kilehile ebunlu nu na omaa 
yenwu dee moo saa yeye a ebunlu enrehye ye anzee saa 
okye ye bobo a dee moo yeye a okeho ndende la anu 
kile ye. Ym. Arthur K. Mensah yele Nzema Ehelele 
Kpanuvole dedee asee evole nnu. 

Wo evole apenle ko eya ngonla abulanlu nee nsuu 
(1957) ne anu na Siane Ewokele ne kenle ne moo to 
zo abulasa ne azo la yee Ym. Arthur K. Mensah vi 
Ghana hole Abolokyi ke okazukoa Loyalile a. 

Meke moo Ym. Arthur K. Mensah kagyakyi gyį 
la yee bevale Ym. P. A. Kwesi Aboagye beratile saa 
anu bemanle oyele Nzema €helele Kpanuvole a. Kenle 
ko ne ala moo Ym. Arthur Mensah vole anwuma elene 
nu ke oko Abolokyi la, kenle ko ne ala a Ym. Kwesi 
Aboagye noko vi Bolofo radwule Ngenla a. Orale Ngen- 
la la ye kenle nsa ne azo a obole ye Ehelele Kpanuvole 
gyima ne abo a. Oyele gyima ne dedee evole ko nee foa 
yee bevale Ym. Stephen Kwesie berabokale 9 nwo a. 
Beyele Ym. Kwesie Adawu Kelevole. Nzinlii yee bevale 
Ym. P. K. Anwobor bemanle orayele Nzema Ehelele 
Kpanuvole Boavole a. 
Nzema mbuluku eleso akee. Wo evole apenle ko 
eya ngonla abulanlu ne nsuu (1957) ye anu, mbuluku 
moo Ghana Anee Kuane ne helele la a le “€zeleke le 
ayile”. Ole mukele abulasa nee nwio (32). Ko a le “Ke 
besi bese elene la”. Ole mukele bulu nee nnu (15). 
Bieko a le “Ye muala yele Nyamenle amra.” Ole mukele 
bulu nee nsuu (17). Owo buluku chye anu ke, ewiade 
anu moo yewo la, saa ele Bolofole o, ele Bibinli o, ele 
nwane o, ye muala yele ko. Awie enzonle bole endela 
> gonwo. Awie biala le adenle tenla anzodwole nu na 
oye debie kpale biala moo odaye okulo la kemo Maa- 
mgbole Koyele Ngyehyelee ne se la. Ninyene anzee 
gyima doonwo bie wo eke ne mos owo ke awie biala ye a. 
Owo ke awie biala di mela zo, yee owo ke maanle ne anu 
mela ne noko sinza awie biala. im 
Buluku bieko moo Ghana Anee Kuane ne yele wo 
evole ko ye ala anu la a le “Ehole enwo aloma”. Ole mu- 
kele bulu nee nnu (15). Ninyene moo wo buluku ehye 
anu la fale edo nwo. Okilehile adenle moo saa edo tila 
sonla a owo ke ope nu na edo ne anli nzane la anu. | 
Kemo yelumua yeha la, saa anee biala kenyi keho 
9 nyunlu a enee olua mbuluku doonwo moo bekele be 
wo aneé ne anu la anwo zo. Eza əvi menli doonwo ne 
moo kola te anee ne na eza bekola beka la anwo ZO. 
Kekala yemo yelenyia Nzema mbuluku doonwo, yee 

anee ne noko elenyi. Meke moo anee ne elenyi la enee 
ye asas noko era moa. 

Wo evole apenle ko eya ngonla abulanlu 
(1958) ne anu, Selevole Kpanyinli J. Miker Bart 
moo anree le Selevole Kpanyinli wo Nzandele maanle 
nu na ene ode Takolade onea Katelek Asone moo wə 
Ghana Senzendolee Maanle nu Ja azo la helele buluku 
ko bieko. Befele buluku ne “Mekakye Bie I.” Ole muke- 
le eya ko abulasa nee nsia (136). Buluku ne fale Nzema 
maanle ne anwo mgbanyidweke nwo. Meke ko ye ala 
anu Ghana Anee Kuane ne hakyile Nrelenza ne moo 
wo Asone buluku bie moo Asone bie moo befele ye “Pan 
African Gospel Publishers” moo wo Abibile Nyiake 
Maanle nu la vale rale la hole Nzema anee ne anu. 
Nzinlii Asone zohane vale yele buluku wo Nzema nu. 
Befele buluku ne “Sonla Ahonle“. Ole mukele abulasa 
nee nwio (32). 

Buluku bieko moo Ghana Anee Kuane ne yele ye 
evole ehye anu la a le, “Kwame Nkrumah, Maanle 
Sonvole Kpanyinli, edweke mos shanle ye wə Ho la.” 
Buluku bieko moo Ghana Anee Kuane ne hakyile ye 
Nrelenza hole Nzema nu manle Gya Sonvole Gyima 
ne vale yele buluku la a le “Pilimiom Bondo.” 

Wo evole apenle ko cya ngonla abulanlu nee ngonla 
(1959) ne anu, Nzema adwelie kelata ne moo befele ye 
KAKYEVOLE la mukele ne vi nna hole motwe. €hye 
kile ke, enee akee adawu anzee edweke doonwo ba 
kelata ne anu. Menli anye liele nwole kpale kpale, 
oluake, obo be adawu dapene nwio biala anu. 

Wo evole ko ye ala anu, Ym. A. S. Blay helele ye 
buluku ne moo befele ye “Bikye Maamela” la. Ole mu- 
kele abulasia nee nsuu (67). Selevole Kpanyinli J. Ami- 
here Essuah helele Nzema maanle ne anwo mgbanyi- 
dweke ne moo to zole nwio la wo evole ehye anu. Beiele 
buluku ne “Mekakye Bie 2”. Ole mukele cya nwio abu- 
lanwi> nee nnu (225). Buluku bieko moo Ghana Anee 
Kuane ne yele ye wo meke ehye anu la a le “Ghana 

Arane Gyima Anyubole Ngyehyelec məə to zo nwi> la”. 
Buluku chye fale gyima ngakyile ngakyile moo Arane 
yele ke oye be wo ngameé ngamee wo Ghana Maanle 
e anu la anwo. | 
: Ws evole apenle ko eya ngonla abulasia (1960) ne 
anu na Siane Munrane ne kenle moo to zo bulu nee nny 
ne azo la azo, Arane vale kanji AS T bokale Su 
€ moo beka be wo riledio nu la anwo. Meke 
hank ond; enee benle menli moo ka Nzema ne wo 
riledio ne anu a. €hye ati, Arane yele ye ke Ym. 
P. A. Kwesi Aboagye moo enee le Nzema Chelele Kpa- 
nuvole na ene ole nana 2 = 
Ghana Anec Kuane ne anu la owd Ke nea na dahuu 
oka Nzema ne wo riledio nu. Orale ye zehae la enee 
Ym. Kwesi Aboagye ko koye ye mbuluku gyima ne wie 
na bebo nosole done nna a akee yeaho riledio gyima nu 
yeahoha Nzema ne wo riledio ne anu noko. Oyele evele 
omanle ye, noko akee obole modenle oyele riledio gyima 
ne bokoo sbokale KAK YEVOLE ne nee mbulukuhelele 
gyima ne moo dye ye wo Ghana Anec Kuane ne anu la 
anwo. 

Menli doonwo ne ala məs enee enze Nzema anee ne ke 
si de la nwunle ke Nzema anee ne amuanree le anee 
feleko. Kekala yemo enyinle ala yee Nzema anee ne 
elenyi a. Ym. Kwesi Aboagye angomekye hanle Nzema 
riledio nu dedee siane nsa. Nzinlii Arane vale menli 
= be gyima titili moo beye la a le riledio nu edendele 

a. | 

Mboloba moo beyele be ke begyinla Nzema anee ne 
anloa wo riledio gyima ne anu la a le Ym. Enyimah 
Armah | : 
a ii oe we hee Ses: ee Men 

ana Manyah, Ym. Ackah Kofi, Ym. 
Ackah Amihere, Ym. Kabenlah Ackah yee Ym. Yaw 
Menlah bebokale be nwo. Nzema anee ne enyinle ala 
a olenyi a. Ene yenyia Nzema mbuluku doonwo, yee || 
eza yete Nzema anee ne wo riledio nu dahuu. Eza ye | i 
sa ka Nzema adwelie ngelata, KAKYEVOLE, ne noko © i 

siane biala anu yekenga. Nzema ne mos be iledi 
nu la maa menli bobo moo benle Ks oe B 
ehulole wo Nzema anee ne anwo. fhye emaa bie mo 
bobo ezukoa Nzema ne. Nuhua ne mo enze Nzema 
ne ka la enee ote ye ngyikyi ngyikyi. 

Wo meke ko ye ala anu, Selevole Kpanvinli j- 
here Essuah helele buluku ko bieko. Betele alias 
“Nzema Edwekemgboke €heledenle.” Ole mukele eya 
ko abulahonla nee nna (194). Buluku chye kilehile 
adenle moo bepe nu bekele Nzema edwekemgboke ne 
mo la. Asone bie moo befele ye “Watch Tower Society” 
la odaye oyele buluku ekyi ko. Befele ye “Ewiade Fofole 
Bie Anu Azedenlanle”’. Ole mukele nsia (6). Wo evole ko 
ye ala anu menlidianle nwo buluku ne moo befele ye 
“Ghana Evole 1960 Menlidianle Ne” la vindele gua zo. 
Ofale evole apenle ko eya ngonla abulasia (1960) menli 
məə bedianle be wo Ghana eke la anwo. Ole mukele 
bulu (10). 

Wo evole ko ye ala anu, Ghana Anee Kuane ne hakyi- 
le mbuluku nwio vi Nrelenza nu hole Nzema nu manle 
Ghana Amaneebole Gyima ne vale yele mbuluku. Be- 
fele mbuluku ne mo “Osagyefo Hole Maamgbole Koyele 
Ayia,” yee “Dkt. Kwame Nkrumah Edweke Ne Modo 
dhanle wə meke məə 3buke Maanle Melalile Ayia ne la.” 

EZUKOALEDEE 10 
NGAKYILE EKYI RALE EHELEDENLE NE ANU 


Wo evole apenle ko eya ngonla abulasia nee ko 
(1961) ne anu na ye Siane €wokele ne anu, behakyi- 
hakyile Nzema cheledenle ne ekyii. Selevole Kpanyinli 
J. Amihere Essuah a lile Nzema Anee nee Maandee 
Fane ne ati manle behakyihakyile cheledenle ne a. 
Nzinlii Fane ne helele Arane nwole na Arane noko 
liele dole nuhua. , 

Ninyene moo behakyile be wo cheledenle ne anu la 
bie fale ‘N” anwo. Ene yengele “N”. Cheledenle moo 
beva beli o gyake anu la a le “nw” yee “nr”. Akee nea 
ke besi bekele edwekemgboke ehye mo la wo meke mo 
beyele “N” ne wo cheledenle ne anu la ene:— | 


Deba ne cheledenle ne Ene cheledenle ne 
nelebe nrelebe 

niandi 22 nriandi 

nu nwu 

nese nrese 

nora nwora 

enona enwonra 

noa nwa 


Yeye “N” “ nr” nee “nw” ne mo bile ze: D, nr, anzee 
nw amaa woanwu ke “nr” nee “nw” ene gyi eke ne maa 
“D”? ne moo bepe nu la. Emomu, saa elekele a mmaye 
ye bile kemo yeye ye la. Ole chilele ala yee yefa yea- 
hile wo a. 


Ngakyile bieko moo era cheledenle ne anu la ene:— 


Deba ne cheledenle ne Ence cheledenle ne 
odi adi 

oniandi ” onriandi 

odwu | n adwu 

mmoane 0 mboane 


mmaka mbaka 
mmowule mbowule 
mmuake mbuake 


Kemo yelumua yeha la, saa ekele a anree mmaye 
ye bile kemo yeye ye la. Ole chilele moo yefa yeahile 
Wo a. 

Ene Nzema eheledenle ne mo ene:— 

abdeefghiklmnooprstuvwyz 
£heledenle ne mo moo beta be zo nwio nwio, noko be 
ebole le ngoko noko la ene: 

kp, gb, hy, ny, ky, gy, tw, dw, hw, nr, nw, 
Ndonwo a le echye mo:— 


kp: kpakpa 
gb: mgbokpole 
hy: chyema 
ny: nyema 

ky: kyele 

8y: egya 

tw: twea 

dw: dwete 

hw: ahwea 

nr: nrezenra 
nw: nwonlomo 


Wo buluku ye anu eleka ne bie yebobole mgbanyima 
moo bole Nzema Anec nee Maandee Fane ne abo la 
aluma. 


Wo evole apenle ko ya ngonla abulanlu nee nna 
(1954) ne anu bevale Ym. Arthur K. Mensah moo meke 
zohane anu le Nzema €helele Kpanuvole wo Ghana 
Anec Kuane ne anu la beziele Fane ne Kelehelevole 
Kpanyinli toonwo evole apenle ko eya ngonla abulanlu 
nee nsuu (1957) ne anu moo dhole Abolokyi la. Meke 
zohane anu enee sonla moo le Fane ne Ebianutenlavole 
Boavole la a le Ym. J. A. Amodzin moo anree le Sukulu 
Kilehilevole Kpanyinli la. 

Moo Ym. Arthur K. Mensah hole Abolokyi la bevale 
Ym. P. A. Kwesi Aboagye beziele Fane ne Kelehelevole 
Kpanyinli wo evole apenle ko eya ngonla abulanlu nee 
nsuu (1957) ne anu. Kekala yemə a tede Kelehelevole 
Kpanyinli wo Fane ne anu a. 

Kekala mgbanyima məə wo Nzema Anee nee Maan- 
dee Fane ne anu la aluma ene:— 

Ym. R. S. Blay a le Ebianutenlavole a. Fane ne bole 

9 bo wo evole apenle ko cya ngonla abulasa nee nsa 
(1933) ne anu la amuala yemo a eye Ebianutenla- 
vole a. 

Ym. S. A. Quarshie a le Ebianutenlavole Boavole a. 

Ym. P. A. Kwesi Aboagye a le Kelehelevole Kpanyi- 

nli a. 
Ym. Enyimah Armah a le Kelehelevole Kpanyinli 
Boavole a. 

Ym. Nawson Blay a le Gya Neavole a. 

Ym. M. E. A. Erzuah a le Gya nwo Kelehelevole a. 

Ym. Edward O. Kwesie a le Bolofo afoa nu Kele- 


helevole a 
Ym. A. M. Enimpah a le Adoabo afoa nu Kelehe- 
levole a. 


Ym. Patrick I. Amenlemah a le Benyinli afoa nu 
Kelehelevole a. 
Akee Selevole Kpanyinli J. Amihere Essuah nee Ym. 
J. Menlah Polley a zua mgbanyima moo yebobo be 
aluma la maa Fane ne gyima ne ko zole gyelee- 
nye a. 
€nyinle ala a Nzema anee ne elenyi ko anwuma a. 
Nzema mbuluku eleso amaa anee ne noko aha 9 nyunlu. 
Mbuluku moo evole apenle ko eya ngonla abulasia 
nee ko (1961) ye anu beyele be la a le “Maanle Koyele 
Ebelabole Abobole”. Ghana Anee Kuane ne a hakyile ye 
Nrelenza nu hole Nzema nu manle bevale beyele buluku 
a. Ole mukele abulahonla nee nsuu (97). Ghana Anee 
Kuane ne eza hakyile buluku bie Nrelenza nu hole 

Nzema nu manle Aleckpalelile Gyima ne vale yele 
buluku. Befele buluku ne “Ngakula Alec“. Ole mukele 
abulanwio nee nsuu (27). 


Ghana Anee Kuane ne hakyile buluku bieko Nrelenza 
nu hole Nzema nu manle Ghana Amaneebole Gyima 
ne vale yele buluku. Befele buluku ne “Ghana Dehele 
Maanle”. Meke ko ye ala anu, Ghana Anee Kuane ne 
hakyile buluku bie Nrelenza nu hole Nzema nu manle 
Ghana Amanecbole Gyima ne vale yele Nzema buluku. 
Befele buluku ne “Kwame Nkrumah anwo edweke”. 
Jle mukele motwe (8). 


Mekce ko ye ala anu Ym. P. A. Kwesi Aboagye helele 
“Sele bie kyekye £ rele, ahaa”. Edweke ezeleke ngome 
eya ko a wo nu a. Ole mukele abulanla nee nwio (42). 
Ghana Anee Kuane ne yele Nrelenza nee Nzema bu- 
luku ko. Befele ye “Language Guide.” Beka edweke 
wo Nrelenza nu a enee behile o bo wo Nzema nu. Ole 
mukele abulanwio nee nsia (26). €vole chye anu mbulu- 
ku moo vindele gua zo la zonle bokoo. Oyele salee evole 
omanle Nzema anee ne. Ghana Anees Kuane ne hakyile 
buluku bie Nrelenza nu hole Nzema nu manle Ghana 
Amaneebole Gyima ne vale yele Nzema buluku. Befele 
buluku ne “Adenle ne moo wo ye nyunlu la.” 

Wo evole ko ye ala anu Ghana Anee Kuane ne ha- 
kyile Agyale nee Ewuolebole nee Agyalile nwo nzuzule 
ne moo Ghana Maanle Melalile Ayia ne zuzule la 
Nrelenza nu hole Nzema nu. Befele buluku ne “Agyale 
nee Ewuolebole yee Agyalile nwo Nzuzule Kelata.” Ole 
mukele nsuu (7). Dkt. Kwame Nkrumah edendele ne 
məə odendele riledio nu kenle ko aleebahye ovale 
»dule Maanle Melalile Ayiama nee menli moo gyigyi 
gyima gyima ti la fole la Ghana Anee Kuane ne hakyile 
ye hole Nzema nu manle bevale beyele buluku. Befele 
buluku ne “Alecbahye riledio nu edendele ne.” Ole 
mukele nna (4). 

Buluku bieko moo Ghana Anee Kuane ne hakyile 
ye Nrelenza nu hole Nzema nu manle Egyinli Anyuhole 

Eku ne vale yele Nzema buluku la a le “Egyinli Anyu- 
hale Eku” ne. Bieko moo Ghana Anee Kuane ne yele 
la a le “Ezukoa nwo Ngyehyele ne nee zdaws”. Ofale 
Ghana Arane ezukoa ne nee ninyene ma own ke befa 
beye la anwo. Ole mukele nsuu (7). 


Meke ehye anu amuala enee Nzema mrenya nee 
mraale, mgbanyinli nee ngakula doonwo ne ala anye 
ebolo Nzema ne egengale nee ye chelele nwo. Biala 
kponde ke onwu Nzema ne kenga na eza onwu ye kele 
amaa yeahola yeagenga Nzema mbuluku ne mo nee 
KAKYEVOLE ne bie. Meke ehye anu, bie mo doonwo 
kele be ngelata a bekele be Nzema nu amaa beanwu 
Nzema ne kele kpale. Enyinle ala a Nzema anee ne 
elenyi ko anwuma a. Nzema maanle ne enyia salee 
bokoo. 


Wo evole ko ye ala anu, kemo Nzema mbuluku ne 
mo moo befele be “Mesukoa Nzema 3” nee “Mesukoa 
Nzema 6” ne moo Selevole Kpanyinli J. A. Essuah 
helele la bewiele be to la ati eza beyele fofole. Gua 
Katelek Mbulukuyele Milahyinli Gyima ne a yele a. 

Selevole Kpanyinli J. Amihere Essuah helele “Meka- 
kye Bie 3.” Ofale Nzema maanle ne anwo mgbanyi- 
dweke nwo. Ole mukele eya nwio abulanwio nee nna 
(224). Evole apenle ko eya ngonla abulasia nee nwio 
(1962) ne anu a oyele buluku ehye a. Ghana Anee 
Kuane ne hakyile buluku bie Nrelenza nu mantle Alee- 
kpalelile Kuane ne vale yele buluku. Befele buluku 
ne “Abusua biala owo ke nyia aako anu bəkəbəkə”. 
Ym. J. S. Blay helele ye buluku ne moo befele ye “Ada- 
wu €dodo” la wo evole apenle ko eya ngonla abulasia 
nee nsa (1963) ne anu. Omanle Ghana Anee Kuane 
ne a yele a. Ole mukele abulasia nee motwe (68). | 

Ghana Anee Kuane ne helele nwora mbuluku nwis 
wo evole apenle ko eya ngonla abulasia nee nna (1964) 
ne anu. Befele ko “Bemaa yedo nwora I”, yee befele ko 
ne noko “Bemaa yedo nwora 2”. Ko biala le mukele 
abulanwio nee nna (24). Nwora ngome a wo nu a. Bu- 

luku bieko moo Ghana Anec Kuane ne hakyile ye 
Nrelenza nu vale rale Nzema nu vale yele buluku la 
a le “Adwenlehilele €radole”. Ghana Anes Kuane ne eza 
hakyile buluku bie Nrelenza nu hole Nzema nu manle 
Azule Volta Gyima ne vale yele buluku wo evole ko 
ye ala anu. Befele buluku ne “Maanlema azua fofole 
thyele nwo edweke.” 

Bewiele “Mesukoa Nzema 2” nee “Mesukoa Nzema 
5” ne mo to la evole apenle ko eya ngonla abulasia nee 
nna (1964) ne anu yee beyele fofole a. 

EZUKOALEDEE 11 


KAKYEVOLE NE HOLILE AMANEEBOLĖ 
GYIMA NE ASA ANU 


€bo ye evole apenle ko eya ngonla abulanlu nee nsia 
(1956) ne anu toonwo moo ba evole apenle ko eya 
ngonla abulasia nee nna (1964) ne anu la amuala enee 
Ghana Anes Kuane ne a ye Nzema adwelie kelata ne 
moo befele ye KAK YEVOLE ne la a. Moo beleye Nzema 
mbuluku la enee eza dapene nwio biala anu benea 
bemaa KAKYEVOLE ne noko finde gua zo. 


Ghana Anec Kuane ne gyima ne akee delele yele 
kpole, 5 ti Arane dwenlenle nwole la enee ole kpale 
ke beye adwelie ngelata ne mo moo Nzema dee ne befele 
ye KAKYEVOLE la befi Ghana Anee Kuane ne anu. 
J ti, wo vole apenle ko eya ngonla abulasia nee nnu 
(1965) ne anu yee Ghana Anee Kuane ne gyakyile ke 
oye KAKYEVOLE ne anwo gyima a. Arane yele KA- 
KYEVOLE ne anwo gyima ne homanle Ghana Amanee- 
bole gyima ne amaa mboloba moo wo Ghana Anee 
Kuane ne anu la anyia adenle aye mbuluku doonwo. 

Edweke ye arelevile la, bevale Ym. Amokyi Emuah 
bebokale Nzema mboloba moo ye Nzema mbuluku nee 
KAKYEVOLE ne wo Ghana Anee Kuane ne anu la 
anwo wo meke ehye anu. 

Meke moo Arane vale KAKYEVOLE gyima ne 
manle Ghana Amaneebole Gyima ne la Nzema mbolo- 
ba moo Arane vale be ke beye KAKYEVOLE ne la a 
le Ym. J. M. Ngoah nee Ym. F. K. Erwuah. Ym. Ngoah 
le Nzema Ehelele Kpanuvole yee Ym. Erwuah le Nzema 
Chelele Kpanuvole Boavole. Nzinlii bevale Ym. T. E. 
Kwesie bebokale be nwo. Yemo ole Adawu Kelevole. 

Nzema anee ne enyia menli ekpunli nsa moo beye 

Nzema anecs ne anwo gyima a. Moo lumua la a le Ghana 
Anee Kuane ne. Ye gyima a le ke, oye Nzema mbuluku, 
yee ke okeye na Nzema anee ne aho o nyunlu la yemə 
yee ogyi o nwo zo a. Moo to zo nwio la a le Riledio gyima 
ne. Nzemama moo wo eke ne la tende riledio nu maa 
Nzemama nwu ninyene moo eleko zo wo Ghana eke 
nee ewiade anu la. Nzemama moo wo Ghana Amanee- 
bole Gyima ne anu noko Ja bo ye adawu maa yenwu 
ninyene moo eleko zo wo Ghana nee ewiade anu la wo 
KAKYEVOLE nu. 


Wo evole apenle ko cya ngonla abulasia nee nnu 
(1965) ko ye ala anu Ghana Anees Kuane ne yele abo- 
dee nwo nrelebezukoale mbuluku ngakyile nsia. Befele 
be “Atom” (Atom), “Gilaviti’ (Gravity), “Latelek” 
(Electricity) “Wienyi” (Light) “Magnetezem” (Magne- 
tism) yee “Nwolera nee Pelanet” (Stars and Planets). 
Mbuluku chye mo ko biala le mukele bulu nee nsia (16). 
Buluku moo li awielee moo Ghana Anee Kuane ne yele 
wo evole chye anu la a le “Ye wə ezukoa fofole ne nzo- 
nle”. Ofale ezukoa sidi deba ne moo yelile la anwo. 
Meke moo bewiele Selevole Kpanyinli J. Amihere 
Essuah buluku ne moo befele ye “Mesukoa Nzema 4” 
ne to la, evole chye anu a Gua Katelek Mbulukuyele 
Milahyinli ne eza yele fofole a. 


Wo evole ko ye ala anu, buluku bie moo Ym. 
P. A. Kwesi Aboagye vale o sa helele wo evole apenle 
ko eya ngonla abulanla nee nsuu (1947) ne anu la vi 
mbulukuyele milahyinli nu vindele gua zo. Odaye a 
vale > nwo ezukoa oduale nwole kake ne amuala wo 
meke moo bevale ye buluku ne behole mbulukuyele 
milahyinli ne anu la a. Befele buluku ne “Nzema nee 
Nrelenza Edwebohile Buluku”. Okilehile Nzema edwe- 
kemgboke ne mo abo ako Nrelenza nu, yee eza okilehile 
_Nrelenza edwekemgboke ne mo abo oko Nzema nu. Ole 
mukele eya nwio abulanwio nee nwio (222). 

Wo evole apenle ko eya ngonla abulasia nee nsia 
(1966) ne anu, beyele “Mesukoa Nzema I” ne fofole, 


45 


oluake enee bewie deba ne to. Wo evole ko ye ala anų 
Ym. Amokyi Emuah moo anree boka Nzema mbolo- 
ba moo wo Ghana Anee Kuane ne anu bekele Nzema 
mbuluku ne mo la gyakyile gyima. Ym. Stephen 
Kwesie moo odaye anree oboka omaa beye Nzema 
mbuluku ne mo la anwo dole ye kpole bie amaa olua zo 
ogyakyile gyima wo evole apenle ko eya ngonla abulasia 
nee nsuu (1967) ne anu. 

Ghana Anee Kuane ne bole modenle yele Nzema 
mbuluku doonwo wo evole apenle ko eya ngonla abu- - 
lasia nee nsuu (1967) ne anu. Mbuluku moo beyele be 
evole chye anu la ene: “Fa edweke kye”. Sonla moo 
helele la a le Selevole Kpanyinli J. Amihere Essuah. 
Ole mukele abulasia nee ko (61). “Sukoa Nzema Maa- 
mela ne”; sonla moo helele la a le Ym. P. A. Kwesi 
Aboagye. Ole mukele abulasa nee nna (34). Ym. 
A. K. Ampoe-Kaku odaye ohelele “Nwohoa Buluku.” 
Jle mukele abulanla nee nsa (43). 


Ym. P. A. Kwesi Aboagye helele “Kpokedele nwo 
foledule”. Ole mukele abulanwio nee nsa (23). Ghana 
Anes Kuane ne helele avinli ewule nwo buluku. Befele 
ye, “Avinli ewule”. Ole mukele abulanwio nee nna (24). 
Buluku bieko moo Ghana Anee Kuane ne yele ye wo 
evole ehye anu la a le “Sonla nwo adenlenyianle”. fale 
Maamgbole Koyele Eku ne ngyehyele moo oyele omanle 
ewiade amra la anwo. Ose, ewiade amra amuala le ko. 

Onle ke bie sisi bie. Ole mukele bulu nee nwio (12). 

Yehele ye buluku ye anu eleka ne bie ke Ym. Frank 
Couloo Ainooson moo anree wo nu a bedele Nzema 
Anee nee Maandee Fane ne la vale > sa helele buluku 
bie. Befele buluku ne “Nyanza Aloma.” Owiele o sa fa 
kele buluku ne la ovale omanle Nzema Anes nee Maa- 
ndee Fane ne ke onlea na omaa beva beye buluku. Ovale 
buluku ne omanle Fane ne la yeangye yee owule wo 
évole apenle ko eya ngonla abulanla nee nsia (1946) 
ne anu a. Ye buluku zohane Nzema Anee nee Maandee 
Fane ne nzinlii vale manle Ghana Anee Kuane ne. || 

Evole apenle ko eya ngonla abulasia nee nsuu (1967) 
ye anu a bevale beyele buluku bemanle ovindele gua 
zo a. Befele ye “Nyanza Aloma” yee ole mukele abu- 
lanla nee ngonla (49). 

Buluku ko moo Selevole F. K. Eboyi-Anza odaye 
oduale nwole kake na onleanle omanle beyele la a le 
“Benlea Maamela.” Nzema mraale ezunle kosoti wo 
nu. Ole mukele abulanlu nee ko (51). Evole apenle ko 
eya ngonla abulasia nee nsuu (1967) ko ye ala anu a 
buluku zohane vindele gua zo a. 

Wo evole ko ye ala anu, bewiele mbuluku ehye mo 
to, o ti Ghana Anee Kuane ne eza manle beyele mbulu- 
ku zohane mo bieko. Beme a le: “Bedie me nwora ko o!” 
nee “Egya Awienze” moo Ym. Arthur K. Mensah a 
helele la, yee “Adawu €dodo” moo Ym. J. S. Blay he- 
lele la. Buluku bieko moo meke moo bewiele ye to la 
Ghana Anee Kuane ne hakyihakyile nuhua ninyene 
ne mo bie mo na eza ovale ninyene doonwo owulowulale 
nu omanle oyele kpole la a le “Language Guide.” Ene 
ole mukele abulanla nee motwe (48). Alumua dee ne 
moo beyele la le mukele abulanwio nee nsia (26). Buluku 
ehye evole apenle ko eya ngonla abulasia nee ko (1961) 
ne anu a belumuale beyele a. 

Wo evole apenle ko eya ngonla abulasia nee nsuu 
(1967) ko ye ala anu, Arane vale Ym. A. R. Blay- 
Morkeh bokale Nzemama moo ye Nzema anee ne anwo 
gyima wo Ghana Anes Kuane ne anu la anwo. Yem a 
ralile Ym. Amokyi Emuah moo gyakyile gyima la 
agyake anu a. 

Wo evole apenle ko eya ngonla abulasia nee motwe 
(1968) ne anu, Ghana Anee Kuane ne yele mbuluku 
ehye mo:“Ama Kodwo”; ole nwohoa buluku moo 
Ym. J. K. Ellimah helele a; ole mukele abulahonla nee 
nsuu (97); “Befa bewo be”; ole mukele abulanlu nee 
nna (54), Ym. P. K. Anwobor a helele a, yee “Nzema 
Mrelebule” moo Ym. G. B. Kwesie helele la. Odaye 
noko ble mukele bulu nee ngonla (19). Nzema anez 

ne le anee moo mrelebule ngenlema doonwo wo nu a 
Mrelebule ne mo maa Nzema edendele ne anu pi na 
oye fe. 

Wo evole ko ye ala anu bewiele “Nzema nee Nrelenza 
Edwebohile Buluku” ne moo Ym. P. A. Kwesi Aboagye 
helele na obole nwole kake omanle bevale behole mbu- 
lukuyele milahyinli ne anu beyele buluku la to, 9 ti evole 
ko ye ala anu yee eza obole nwole kake bieko omanle 
beyele fofole a. Buluku zohane okilehile Nzema edwe- 
kemgboke ne mo abo wo Nrelenza nu. Eza okilehile Nre- 
lenza edwekemgboke ne mo abo wo Nzema nu. Mo 
okone buluku zohane awielee nehane la behilehile ewule 
ngakyile abulatwe nee nsuu abo bevi Nrelenza nu behs 
Nzema nu. 

EZUKOALEDEE 12 
BOLOFOLE YABA HELELE BULUKU 


Buluku bieko moo Ghana Anee Kuane ne yele wo 
evole ko ye ala anu (1968) la a le “Nzema Anee ne ane”. 
Sonla moo helele buluku zohane la le Bolofole raale. Be- 
fele ye Ye menle aye (Yma) Dkt. Carol Mock. Dse be- 
wole ye Kule la ati ofele o nwo Bolofole Yaba. Ohole 
Yunivesiti wo Lenden owiele la oyele ke okponde ke 
osukoa bieko na dye doketa wo nwoma nu. Debie moo 
oyele ke dsukoa na saa owie ye nwu bokoo a enee yeaye 
nwoma nu doketa la a le Nzema anee ne moo saa eka 
ke eka a enee edwu eleka ne bie a emaa e ne zo, yee 
edwu eleka ne bie noko a enee eka € ne aze la. 

Jlua Nzema ne ezukoale moo okponde ke osukoa 
amaa olua zo a yeanwu ke anee ne si ko anwuma ba 
aze la ati, ovi Abolokyi orale Ghana. Oralile evole asee 
nwio ovale owiele Nzema anee ne ane ke si ko anwuma 
ba aze la sukoa bokoo. Meke moo orale Ghana eke la 
okposekposale Nzema azua doonwo azo. Bie mo a le 
Adoabo, Benyinli, Ebonloa nee Bolofo. 

Wo evole apenle ko cya ngonla abulasia nee nsuu 
(1967) ne anu na ye Bolonyia Siane ne anu moo Nzema 
Anec nee Maandee Fane ne hoyiale Bolofo la Bolofole 
Yaba zohane hole bie. Wo ayia ne abo, odendele Nzema 
nu dhilehilele Nzema anee ne zhanle ne moo beka a 
bedwu eleka ne bie a bemaa be ne zo na bedwu eleka 
ne bie noko a beka be ne aze la anu ohilele Fanema 
ne mo. Saa oka Nzema a ebaha ke Semanli 9. Saa oka 
Nzema a Nrelenza edwekekpoke ko bobo emba nu. 
Nz e yee oka a. 

E na > chanle moo beka a enee edwu eleka 
ne bie a emaa € ne zo na edwu eleka ne bie noko a 


eka £ ne aze la anwo ninyene ne mod bie ene: 

eya — eya ezene — ezené 


kuma — kuma Fole — fóle — folé 
bovole — bovolė eyele — eyelé 
anwa — dnwa ayene — ayené 


Baka ne moo yehele ye wo eheledenle ne biala ati 
zo la kile ke emaa € ne zo wo eke. Emomu, yeva mbaka 
ne mo yegugua eheledenle ne mo ati zo ala amaa saa 
edwu eke ne a woamaa € ne zo. Saa elekele a mmafa 
mbaka ne mo egugua eheledenle zohane mo ati zo. Yefa 
yeahile wo ala. 


Ye menle aye (Yma.) Dkt. Carol Mock anzee Bolofo- 
le Yaba edendele ne moo odendele ohilehilele Nzema 
anec ne ane ne anu ohilele Nzema Anec nee Maandes 
Fane ne la a ovale oyele buluku chye moo befele ye 
“Nzema Anet ne ane” la a. Ole mukele bulu nee nna 
(14). Wo evole ko ye ala anu, Ghana Amaneebole Gyima 
ne yele buluku bie moo fale “Ghana Maamule Nzuzule 
ne” anwo la. Ole mukele bulu nee nnu (15). 


Wo evole apenle ko eya ngonla abulasia nee ngonla 
(1969) ne anu, Ghana Anee Kuane ne yele mbuluku 
ehye mo: Ko a le “Nzema Edwekenzoho“. Buluku ne 
fale edweke anzee debie moo befa beto edweke anzce 
debie nwo la anwo. Ndonwo a le “O nwo ye se ke ku- 
tu” “Odi alee ke fuke“, “O nwo eli ke silikoko,” Sonla 
mə helele buluku cehye la a le Ym. P. A. Kwesi Aboa- 
gye. Ole mukele bulu nee nsia (16). Buluku ne ko a le 
“Ayene”. Odaye Ym. P. A. Kwesi Aboagye a helele a. 
Ole mukele abulanwio nee nsa (23). | | 

Mbuluku ne mo ko a le “Nzema €dendedenle”. Oki- 
lehile Nzema Anees ne ke si pi la anu. Ndonwo a le 
“Əla Yale ekpa zo” (O nwo edo ye kpole kpale), “Ole- 
kpula > sa” (Oledi alee). Sonla moo helele buluku chye 
la a le Ym. J. M. Ngoah. Ole mukele abulasa nee nsuu 
(37). Ko noko a le “Amuanree debie wə maanle nu”. 
Jle mukele abulanla nee nwio (42). Sonla moo helele 
laa le Ym. P. K. Anwobor. Buluku moo li awielee moo 

TS ee SS el k 2 a 


Ghana Anee Kuane ne yele wo evole ko 

5 ye anu la a 
le “Adendule". Ym. F. A. Hema i 
kele abulatwe nee ko (81). Pe a e e 


Mbuluku nnu a Ghana Anee Kuane ne yele be wo 
evole apenle ko eya ngonla abulasuu (1970) ne anu 
a. Beme ene: “tkyia a enee woze”. Sonla moo helele la 
a le Ym. P. A. Kwesi Aboagye. Ole mukele abulanlu 
ne nsuu (57); ko a le “Julius Caesar”. Buluku chye, ole 
Nrelenza buluku yee Ym. A. R. Blay-Morkeh hakyile 
"1 Nzema nu a. Ole mukele eya ko nee motwe 
(108). 

Buluku ne ko a le “Egya Azelewie“. Ym. P. K. 
Anwobor a helele a. Ole mukele abulanla nee ko (41). 
Bieko a le “Belemgbunli €kole”. Sonla moo helele la a 
le Ym. A. K. Ampoe-Kaku. Ole mukele abulasa nee 
nwio (32). Ko a le “Edwene nee ezunle’’. Ym. P. K. K. 
Quarm a helele a. Ole mukele abulanla nee nsuu (47). 
Ghana Amanecbole Gyima ne noko helele buluku ko 
wo meke ko ye ala anu. Befele ye “Boa maa bedia 
maanlema”. Ofale evole apenle ko cya ngonla abulasuu 
(1970) menlidianle ne anwo. Selevole Kpanyinli J. A. 
Essuah helele “Mass Azubole ne” wo evole ko ye ala 
anu. Ole mukele abulasuu nee nwio (72). 

Kemo yeha ye deba la, anee biala owo ke nyi ko 
anwuma. Ye enyinle ne moo onyi la vi mbuluku dəə- 
nwo moo benyia ye wo anee ne anu nee menli doonwo 
ne moo kenga la. Eza saa anee ne le anee moo menli 
doonwo ka a maa anecs ne nyi. Yele moyele yefa yeye 
mgbanyima moo bole modenle dedee mantle behelele 
Nzema ne moo >lua zo Nzema anee ne ando amgbote 
na yeado nzule nu la anwo. 

Bedabe noko moo meke moo mgbanyima ne mo bole 
modenle dedee manle behelele Nzema anee ne bewiele 
la bedabe noko bedenlanle aze, bevale be pene nee 
kelata behwinle be ti anwo chelenra behelele Nzema 
mbuluku la yeye be mo. 

Anec biala nyi ke sonla nyi ye ala la. Saa sonla kenyi 
kpale a əvi alee moo odi la, zohane ala yee saa Nzema 
anec ne kenyi a ovi mbuluku doonwo mo yenyją be 
wo anee ne anu, nee menli dodo ne moo kenga ja. Ko 
moo wo nu la a le ke, saa menli kele mbuluky keye 
gya ko na bennyla menli engenga a nvasoe enle zo. 
Buluku ne angomekye engola engenga 9 nwo ommaa 
onys boes. Kyese awie mo na agenga anwu anee ne ke 
si ko ye la. 

Nzema anee ne enyinle moo onyi la eza gyi anes ne 
chanle doonwo doonwo zo. Saa menli doonwo ka aneg 
ne a ole moale omaa anee ne. Kemo yeha ye wo buluky 
chye anu eleka ne bie la, menli moo wo manyese azua 
moo le ke Asamanye mo azo la anu asee foa ko kola 
ka Nzema. Nuhua ne moo ongola ye ka bobo la enee 
ote ekyii. Nwane mo a manle menli moo wo azua zehae 
mə azo la dele Nzema ne a? 


Deba ne amuala enee yeze ke Nzema mgbanyinli 
nee be mgbavole anu doonwo hole hoyele manyese 
gyima. Menli zohane mo le ehulole wo be Nzema anee ne 
anwo la ati behole manyese ne azo la enee be Nzema 
anec ne ala a beka a. Ehye manle menli moo enle Nze- 
mama la bole modenle ke besukoa Nzema ne. Bedede ye 
ngyikyi ngyikyi dedee la menli zohane mo məə wə ma- 
nyese zohane mo azo la ene kola ka Nzema. Nzema 
anec ne enyinle ne ala ene. 

Bewiele “Bemaa yedo nwora 1” nee “Bemaa yedo 
nwora 2” ne to la evole apenle ko eya ngonla abulasuu 
nee nwio (1972) ne anu a eza beyele fofole a. Ghana 
Anec Kuane ne a yele a. 

€ZUKOALEDEE 13 
MMASE NYIANE Wa NZEMA NE £HANLE 
WO 


Debie ko mo9 wo be Nzema mgbavole nee be mbelera 
be nwo la a le ke, saa betu adenle beko azua moo le ke 
Ngenla, Kumase nee Takolade mo la azo a bemkponde 
ke beka be Nzema anee ne. Saa nyiane a bese o, saa 
adubenwo a betu 0, oto omaa bedabe. Saa benwu be 
gonwo Semanli a saa beanga Nrelenza a beka Nvande 
anzee anee gyene. Meke moo menli zehae mo egyakyi be 
Nzema anee ne eke ne na be nee be gonwo mo Nzemama 
eleka awie mo anee ne la enee bese nwane a beleye 
ye a? Nzema anee ne a beleye ye a, yee bedabe be 
ngomekye a beleye be nwo a. Bemkponde ke menli nwu 
ke bele Nzemama, yee bemkponde ke awie mo sukoa 
Nzema anee ne. Bemaa yenwu ye ke, anee biala moo 
menli doonwo ze ye ka la dahuu nyi ko anwuma. 

Yenga ye ke bemmaka awie mo anes; kyekye, me- 
nze be zo. Moo mekponde meaha la a le ke, € nee € 
gonwo Semanli yia a € nee ye cha Nzema, yee e nee 
Fandenli anzee sonla moo enle Semanli la yia a € nee 
ye beha ye anec ne, saa ekulo a. 

Duma Semanli mumua ne moo Semanli ne bie ka 
ahile > gonwo la le anyiemgba maa ye. Kemo befa bebu 
Nzema erele la, “Saa ele wo akole na efoa ye soe, soe, 
a, sianza kye ye,” zohane ala yee saa ele Semanli na 
ese nyiane ke ekevele e nwo Semanli a Nzema anee ne 
kebutu azule nu kpulu a. Womo moo ele wo ane? la saa 
engulo a enee nwane a kehulo kemaa wo a? Kulo wo 
Nzema anee ne amaa awie gyene moo enle Semanli la 
odaye yeanyia chulole wo nwole na yeazukoa. €zukoale 
ne moo menli doonwo ne sukoa anee ne aha la yee maa 
anee ne nyi na ye nganee ko moa a. 

Ko bieko moo ene eye efenle la a le ke, saa Nzemamą 
bie mo leka Nzema a, befa Nrelenza anee ne bewy- 
lowula nu. Bie mo dwenle ke saa eka Nzema na efa 
Nrelenza ewulowula nu a enee okile ke eze Nrelenza 
ka anzee eze nwoma. Nohale nu, sonla ne nuhua ne 
moo saa oka Nzema a enee oka Nzema ne ala, yee 
saa Nrelenza noko a enee Nrelenza ne ala a oka la 
yemə a befele ye ke oze nwoma a. Saa eka Nzema na 
cfa Nrelenza ewulowula nu a enee ongile ke € nye ede 
la ati O. 

Oye na saa Semanli ne bie ka Nzema a enee awie 
mo kanvo ye ke oze Nzema ka. Yeandwazo eke ne ala 
yee onwunle Nzema ne ka a. Ozukoale, yee dahuu 9 
nee 9 gonwo mo Nzemama yia a 9 nee be ka Nzema. 
Onze ye Nzema ne chanle nwo nyiane kemo bie mo se 
ye la. 

Kemo yelumua yeha la, anee biala nyi, yee ye enyinle 
ne noko onle ke oye enyinle moo sekye anee ne a. Anee 
enyinle ne məs onyi na yeanyia edwekemgboke doonwo 
wo aneé ne anu la bie doonwo vi edwekemgboke doonwo 
moo vi anee gyene moo le ke Nrelenza mo la anu ba anee 
ne anu la. Bie mo a le riledio, wayeles, televihyen, latelek 
nee doonwo moo £ha la. 


Wo evole apenle ko eya ngonla abulasuu nee ko 
(1971) ne anu beyele mbuluku chye mo fofole, oluake 
enee bewie deba ne mo to asee. Beme a le: “Bedie me 
nwora ko o!” nee “Egya Awienze,” moo Ym. Arthur 
K. Mensah a helele la. | 

Wo evole apenle ko eya ngonla abulasuu nee nwio 
(1972) ne anu, na ye Siane Enlunli ne anu, bevale Ym. 
H. A. Sanzah moo enee le Kilehilevole Kpanyinli wo 
Menzezo Katelek Sukulu ne anu la berabokale mboloba 
mao ye Nzema Anee ne anwo gyima wo Ghana Anee 
Kuane ne anu la anwo. Ole Mbuluku Kelevole Boavole. 
€vole ko ye ala anu na ye Siane Eziane ne anu bevale 


Ym. P. M. K. Annobil noko berabokale Nzemama ne 
mo anwo. | | 

Wo evole 1973 shye anu a Ym. P. A. Kwesi Aboagye 
helele buluku shye moo befele ye “Nzema Anez ne 
anwo mgbanyidweke” ye la a. Ole mukele abulanlu nee 
ngonla (59). Okilehile Nzema anee ne ke zile bole 9 bo 
toonwo wo meke moo enee chanle ala a menli ka too- 
nwo moo ba meke moo menli nyianle chulole ke bekele 
Megna mbuluku toonwo moo yeradwu meke zehae anu 
a. 
Ym. J. S. Blay buluku ne məə befele ye “Adawu 
Edodo” la bewiele ye to, 9 ti evole apenle ko cya ngonla 
abulasuu nee nsa (1973) ye anu a beyele fofole a. 

Mbuluku fofole bieko moo beye be wo evole 1973 ko 
ye ala anu la a le “Kyemilewu nee Esiane” yee “Awie 
enze Awielee”. Ym. A. S. Blay a helele mbuluku nwio 
zehae mo a. 

EZUKOALEDEE 14 


€DAWO KELE NZEMA MBULUKU NE BIE 


Kemo ekponde ke Nzema anee ne nyi la, yele anye- 
lazo ke edawo ekehele debie anzee adawu moo ye fe Ja 
eksera ekemaa yekeva yekeye Nzema buluku. Ehye le 
moale maa Nzema anee ne, yee eza ole duma omaa 
cdaw> mumua ne, oluake, obamaa wo duma aho Nzema 
anes ne anwo mgbanyidweke nu na eza woanyia nwole 


ezukoa. 


Emomu, woannea a enee etekelele Nzema buluku 
ele. Ehye ati, saa ekponde ke ekele adawu anzee debie 
ke beva beye buluku a enee nea ehye mo boe: 

(1) Kele adawu anzee debie moo ye fe moo saa 


awie kenga a O nye kelie nwole la. 


(2) Kele debie moo le fofole anzee debie moo awie 


G 


(4 
(5 


— 


w — 


biala etekelele nwole debie wo buluku nu ele 
la. 
Saa ekele buluku a mmamaa anee ne moo 
elefa woahele buluku ne la ye se. Saa ekele 
buluku ne na cfa edwekemgboke mgbole doo- 
nwo eba nu a menli moo beagenga la enrede 
o bo kpale. Yekele buluku amaa menli moo 
kenga la ade ə bo, amaa beava ezukoale debie 
wo nuhua. Saa ekele edwekemgboke mgbole 
mgbole moo abo ye se la wo nu a menli moo 
beagenga la enrede o bo. Ehye kile ke, nvaso€é 
biala amba buluku ne azo. 
Mmakele debie biala moo fale huhunli nwo la 
wo buluku ne anu. 
Mmakele debie moo le dumazekyele maa awie 
la wo wo buluku ne anu. Saa ekele awie anwo 
edweke etane moo le anyunlungoaze omaa ye 
a okola osema wo. Osema wo na edwekė 

(6 
(7 


we Ne” 


(8) 


(9) 


(10) 


(11) 


ne to € nwo zo a snee wowie mia bokoo. 
Ekebo kake moo woannea ye boe a ye edudule 
baye esesebe a. 

Saa ekele buluku a anree kele kelata edenle ko 
biala anyunlu; anree mmakele 9 nzi ne. 

Anree gyakyi adenle keye enkyi ko wo kelata 
ne anwuma, ye aze, ye fema zo nee ye bene 
ZO moo engele eke ne a. 

Mmamaa e€ rele fi ke, dee moo wohele la owo 
ke oye debie moo saa awie kenga a onyia nwole 
ahomeka na eza onyia ezukoale debie wo nu a. 
Saa ngakula a elekele buluku ne woamaa be 
a enee owo ke enea amaa wo edweke ne moo 
ekele la anye ndendenle. Maa edweke ne eye 
nzinrenzinra. Ehye bamaa ngakula moo bea- 
genga la ade ə bo kpale na beanyia ezukoale 
debie wo nu. 

Anree kele edweke doonwo wo dee ne moo 
ekponde ke ekele nwo la anwo. Kele mukele 
keye eya ko. Mukele keye eya ko ne moo 
ekeva € sa ekehele la saa bebo ye taape a obaye 
mukele keys abulatwe. Saa befa beko mbulu- 
kuyele milahyinli ne anu na bewie buluku ne ye 
a obaye mukele keye abulasuu nee nnu ala. 
Saa ekele ewie a anree fa wo duma nee sua 
moo ede zole la amuala gua buluku ne azo 
na posu nwa: 


BUREAU MANAGER, 
BUREAU OF GHANA LANGUAGES, 
P.O. BOX 1851, 
ACCRA, 
GHANA. 

W> buluku ne moo ekeva e sa ekehele la saa yekenga 
nuhua na yenwu ke befa beye buluku a oye boe a ye. 
baziezie ye kpale na yeava yeaye buluku. Saa yefa yeye 
buluku yewie a Ghana Anec Kuane ne nee wo beaye 
nwole ngyehyelee. Ngyehyelee ne a le ke, buluku ne 
moo bekeye bekewie la Ghana Anee Kuane ne sws 
ke fa nuhua nsa maa wo gyene wo wo evele ne moo 
wove la ati. Akee mbuluku ne noko moo bekedo la 
Ghana Anes Kuane ne bu nuhua bulu na ofa nuhua 
ko anwo ezukoa omaa wo kokpula meke moo mbuluku 
ne kewie bokoo moo saa beye bieko a menli enredo la. 
Saa Ghana Anee Kuane ne kulo noko a buluku ne 
m9) wova £ sa wohele la obado yeadua nwole ezukoa 
yeamaa wo. Enee okile ke, saa beye wo buluku ne bewie 
a bendua wo nwole ezukoa bieko. 


Ene moo wogenga buluku chye wowie la, nyia chulole 
nee anwosesebe na fa € sa kele ninyene posu nwa ye 
maa yeva yeye mbuluku. €hye le moale fa maa Nzema 
anee ne. Eza ole moale ofa omaa wo, oluake, ebanyia 
nwole ezukoa. Saa ninyene moo wo buluku ne anu 
la ye fe na menli doonwo to a edawo noko enyia nwole 
ezukoa doonwo. 


Edweke ye arelevile la, Semanli moo lumuale helele 
Nzema buluku la a le Selevole C. A. Ackah moo anree 
nea Fole Asone ne moo befele ye Nrelenza nu “Seventh 
Day Adventist Church” ne moo wo Kekam la azo la. 
Selevole Ackah zohane, > ra a le Dkt. C. A. Ackah 
məə anree nea Gua Yunivesiti ne azo la. Ye buluku 
ne befele ye “First Appolonia Spelling Book”. Ohelele 
buluku ne wo evole keye apenle ko eya ngonla evole 
ko (1901) ne anu. Ye buluku zohane Ym. R. S. Blay 
moo le Loya na nzinlii yele Ndenebuavole wo Arane 
Kooto Kpole ne anu la gengale bie wo meke moo obole 
sukuluhsle bo wo evole apenle ko eya ngonla evole 
motwe (1908) ne anu la. Ninyene moo wo buluku zohane ~ 
anu la bie se “Anzonle le fele bedi”. 

Nzema Anee ne le yedaye Nzemama amuala ye 
anee nee ye agyapadee, o ti saa anee ne nyi ko anwu- 
ma a nwole nvasoe ne bie ka wo, € mra, wo nlonra, 
ws angabenzo, wo kokolobese nee wo amandele mə amu- 
ala, 9 ti ene moo wogenga buluku chye wowie la bo o bo 
ke edawo ekegenga Nzema mbuluku na eza noko ekeb> 
modenle ekehele bie. Emomu, biala moo ekele woanwa 
ye la anree kele ye Nzema nu na odwu eke a yebaziezie — 
ye kenlema gyeleenye yeava yeaye buluku amaa anee 
ne anyia nwole nvasoe na edawo noko woadidi nwole. 
Wo buluku ko pe ne moo bekeye la le nvasoe, anyūnlu- 
nyia nee salee maa Nzema anee ne nee edawo mumua 
ne moo wohele buluku ne la. = 

. Nzema 


NZEMA MBULUKU M99 GHANA ANEE KUANE > 
(BUREAU OF GHANA LANGUAGES) NE EYE LA €NE 


BULUKU 


-Fa Edweke Kye <... .. 
2. Nzema Edwekemgboke Pie 


ledenle 


Anees Ne ee 


Mgbanyidweke 


. &€kyia A Enee Woze ; 
. Sukoa Nzema Maamela Ne 
. Kpokedele Nwo Foledule 

„ Ayene za 

. Nzema Bdwekaaho Aa 
. Sele Bie Kyekye € Rele, 


Ahaa 


. Befa Bewo Be : 
. Amuanree Debie Wo Maanle 


Nu 


. Egya Azelewie 

. Julius Caesar 

. Nzema €dendedenle 

. Ama Kodwo 

. Adendule 

. Egya Awienze 2 

. Bedie Me Nwora Ko O! 
. Belemgbunli €kole 

. Nwohoa Buluku .. 

. Edwene Nee €zunle 

. Nzema Mrelebule 

. Adawu €dodo 

. Kyemilewu Nee Esiane 
. Awie €nze Awielee 

. Bikye Maamela ... 

. Nyanza Aloma 
. Nzema Anee Ne Ane .. 
. Nzema Orthography ... 


. Avinli Ewule 


KELEVOLE 
Selev. Kpanyinli J. A. Essuah 


Selev. Kpanyinli J. A. Essuah 


„A. Kwesi Aboagye 
Kwesi Aboagye 
Kwesi Aboagye 
Kwesi Aboagye 
Kwesi Aboagye 
Kwesi Aboagye 


Kwesi Aboagye 


LA. 
„A. 
A. 
. À. 
A. 
. À. 
. K. Anwobor 


. Anwobor 

. Blay-Morkeh 
. Ngoah 
. Ellimah 


== poro 
Awan 


Arthur K. Mensah 
Arthur K. Mensah 
A. K. Ampoe-Kaku 
A. K. Ampoe-Kaku 
P. K. K. Quarm 

B. Kwesie 


F. C. Ainooson 

Yma. Dkt. Carol Mock — 
Nzema Anes Nee Maandee 
Fane | 
Ghana Anes Kuane 


31. Language Guide ... ..._..... Ghana Anes Kuane 


32. Bemaa Yedo Nworal... ... Ghana Anee Kuane 
33. Bemaa Yedo Nwora 2 .. ... Ghana Anee Kuane 
34. Bemaa Yedo Nwora3... ... Ghana Anes Kuane 
35. Sonla Nwo Adenlenyianle ... Ghana Anee Kuane 
36. Wienyi ... ... ......... Ghana Anee Kuane 
37. Nwolera Nee Pelanet ... ... Ghana Anee Kuane 
"ar a — a Ghana Anee Kuane 
SE EEE O ew Se Ghana Anee Kuane 
40. Magnetezem .. ... ......... Ghana Anee Kuane 
Si-Gilavitl e e o — — Ghana Annee Kuane 


Saa ekponde buluku ne bie w>ad> a enee posu wo ezukoa ne nwa: 
CENTRAL SALES DIVISION, 
GHANA INFORMATION SERVICES DEPARTMENT, 
P.O. BOX 745, 
ACCRA. 
Ekulo a ko Amanecbole Ofese ne məə wə wə Maanzinli ne anu 
la anu na ebanyia bie woado. 


